α) τις διατάξεις του άρθρου 71 παρ. 1 του Π.Δ. 18/1989 (ΦΕΚ Α' 8) και του άρθρου 82 στοιχείο Α παρ. 9 του Κώδικα Οργανισμού Δικαστηρίων και Δικαστικών Λειτουργών, που κυρώθηκε με το Ν. 1756/1988 (ΦΕΚ Α' 35),\nβ) τις υπ' αριθμ. 5 και 7/2007 και 16/2012 αποφάσεις της Ολομελείας, την υπ' αριθμ. 121/1.3.2013 απόφαση του Προέδρου του Συμβουλίου της Επικρατείας, το από 19.6.2008 πρακτικό της Επιτροπής σύνταξης σχεδίου κανονισμού και το από 20.5.2013 πρακτικό της Επιτροπής τροποποίησης του κανονισμού και\nγ) την ανάγκη κωδικοποίησης των διατάξεων του Κανονισμού μετά την τροποποίηση τους με την υπ' αριθμ. 17/2013 απόφαση του Συμβουλίου της Επικρατείας σε Ολομέλεια και Συμβούλιο.\nότι πρέπει να διαφυλαχθεί η φυσιογνωμία του Συμβουλίου της Επικρατείας, όπως αναδεικνύεται από το Σύνταγμα, την ιστορία και την παράδοση του Δικαστηρίου, και να εξασφαλισθεί η ορθολογική οργάνωση των υπηρεσιών του, ενόψει, ιδίως, των νέων δεδομένων που προκύπτουν από την εισαγωγή της επιθεώρησης και την εφαρμογή του Ολοκληρωμένου Πληροφοριακού Συστήματος,\nότι θεμέλιο του θεσμού του Συμβουλίου της Επικρατείας αποτελεί η συνύπαρξη δικαστών όλων των βαθμών, οι οποίοι ασκούν τα καθήκοντά τους με ελεύθερο φρόνημα, υπευθυνότητα και αλληλοσεβασμό, ώστε να διασφαλίζεται η υψηλή ποιότητα του έργου του Δικαστηρίου και η παροχή αποτελεσματικής δικαστικής προστασίας και\nότι αναγκαία προϋπόθεση για την απρόσκοπτη άσκηση των αρμοδιοτήτων του Δικαστηρίου αποτελεί η διεξαγωγή των εργασιών του σε χώρους, με μέσα και υπό συνθήκες που αρμόζουν στο κύρος του, αποφασίζει:\nΟι διατάξεις του Κανονισμού του Συμβουλίου της Επικρατείας κωδικοποιούνται σε ενιαίο κείμενο ως εξής:\n«ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ\nΑσκηση δικαιοδοτικού έργου\nΤο Συμβούλιο της Επικρατείας ασκεί το δικαιοδοτικό του έργο σε Ολομέλεια και τμήματα και επικουρείται από τη Γραμματεία του.\n1. Η Ολομέλεια του Δικαστηρίου συνεδριάζει την πρώτη Παρασκευή κάθε μήνα.\nΤο Α' Τμήμα συνεδριάζει κάθε Δευτέρα. Το Β' Τμήμα συνεδριάζει κάθε Τετάρτη. Το Γ' Τμήμα συνεδριάζει κάθε Πέμπτη. Το Δ' Τμήμα συνεδριάζει κάθε Τρίτη. Το Ε' Τμήμα συνεδριάζει κάθε Τετάρτη. Το ΣΤ' Τμήμα συνεδριάζει κάθε Δευτέρα.\n2. Οι συνεδριάσεις αρχίζουν στις 9.30 το πρωί.\n3. Οι Πρόεδροι των τμημάτων μπορούν να κατανέμουν τις υποθέσεις σε περισσότερες συνθέσεις, ορίζοντας ώρες συνεδριάσεως των λοιπών, εκτός από την πρώτη, συνθέσεων σε άλλες ώρες της ίδιας ημέρας.\nΟ Πρόεδρος του Δικαστηρίου και οι Πρόεδροι των τμημάτων μπορούν, σε εξαιρετικές περιπτώσεις, να ορίζουν έκτακτες συνεδριάσεις της Ολομελείας και των τμημάτων, αντίστοιχα. Αν οι συνεδριάσεις αυτές δεν αποτελούν συνέχεια ή μεταφορά άλλων, τα μέλη της συνθέσεως, εκτός από τους εισηγητές, ορίζονται με βάση την αρχαιότητα.\n1. Με απόφαση της Ολομελείας, η οποία εκδίδεται σύμφωνα με το άρθρο 9 του Π.Δ. 18/1989, κατανέμονται στα τμήματα οι Αντιπρόεδροι, οι σύμβουλοι και οι πάρεδροι. Με την ίδια απόφαση ορίζονται ως αναπληρωτές, σε κάθε τμήμα, τουλάχιστον δύο σύμβουλοι και δύο πάρεδροι άλλων τμημάτων.\n2. Τα τμήματα συγκροτούνται σύμφωνα με τις υπηρεσιακές ανάγκες, με εισήγηση του Προέδρου μετά από συνεννόηση με τους Αντιπροέδρους. Κατά την τοποθέτηση ή μετακίνηση δικαστών, λαμβάνονται υπόψη και σχετικά αιτήματα, τα οποία υποβάλλονται εγγράφως.\n3. Κάθε εισηγητής, τρία έτη μετά την ανάληψη των καθηκόντων του, τοποθετείται σε μία από τις ακόλουθες τρεις ομάδες τμημάτων: i. Α' και Ε', ii. Β' και Γ', iii. Δ' και ΣΤ'.\n4. Η κατανομή των εισηγητών γίνεται με απόφαση της Ολομελείας κατά τη λήξη του οικείου δικαστικού έτους και, καταρχήν, ισομερώς μεταξύ των ομάδων τμημάτων.\nΟ Πρόεδρος του σχηματισμού καταρτίζει τους πίνακες συμμετοχής των τακτικών και αναπληρωματικών μελών με τήρηση του ίσου μέτρου συμμετοχής και ορίζει, κατά το δυνατόν, τακτές ημέρες διασκέψεων. Κατά την κατάρτιση των πινάκων συμμετοχής, λαμβάνεται ιδιαίτερη μέριμνα, ώστε οι δικαστές να μην μετέχουν σε δύο συνεχόμενες δικασίμους. Οι πίνακες αυτοί, πριν από την οριστικοποίηση τους, τίθενται υπόψη των δικαστών για την υποβολή παρατηρήσεων.\nΔιαδικασίες σε συμβούλιο και επεξεργασία διαταγμάτων\n1. Στην αρχή κάθε έτους, οι Πρόεδροι των τμημάτων ορίζουν συνθέσεις και ημερομηνία για την εκδίκαση των υποθέσεων κατά τη διαδικασία σε συμβούλιο (άρθρα 34Α και 34Β του Π.Δ. 18/1989), των αιτήσεων αναστολής και των αιτήσεων ασφαλιστικών μέτρων, καθώς και για την επεξεργασία των σχεδίων διαταγμάτων. Οι Πρόεδροι μπορούν επίσης να συγκροτούν τον οικείο σχηματισμό ή την Επιτροπή Αναστολών οποτεδήποτε το κρίνουν αναγκαίο.\n2. Κατά τη συγκρότηση του σχηματισμού της Ολομελείας προς επεξεργασία διαταγμάτων, λαμβάνεται μέριμνα, ώστε ως τακτικά μέλη να ορίζονται ένας σύμβουλος από κάθε τμήμα, κατά το δυνατόν εκ περιτροπής. Οι πάρεδροι ορίζονται από διαφορετικά τμήματα και εκ περιτροπής. Από διαφορετικά τμήματα ορίζονται επίσης και τα αναπληρωματικά μέλη.\n3. Από τους συμβούλους της προηγουμένης παραγράφου, τακτικούς και αναπληρωματικούς, καλείται, εκ περιτροπής ανά υπόθεση, το τρίτο μέλος για τη συγκρότηση της Επιτροπής Αναστολών σε υποθέσεις που έχουν εισαχθεί στην Ολομέλεια.\n4. Οι αποφάσεις της Επιτροπής Αναστολών και τα πρακτικά επεξεργασίας διαταγμάτων εκδίδονται το ταχύτερο δυνατόν.\n1. Κατά τις δικαστικές διακοπές λειτουργούν τρία τμήματα, διάρκειας είκοσι πέντε ημερών το καθένα, τα οποία συγκροτούνται με απόφαση της Ολομελείας τον Μάιο, κατά το δυνατόν ισομερώς.\n2. Στα τμήματα διακοπών προεδρεύουν Αντιπρόεδροι, οι οποίοι ορίζονται, κατά προτίμηση, μεταξύ εκείνων που δεν προΐστανται τμήματος.\n3. Ο Πρόεδρος κάθε τμήματος προγραμματίζει, κατά την έναρξη λειτουργίας του, τις εργασίες του τμήματος, κατανέμοντας τους συμβούλους στις επιμέρους συνθέσεις. Ιδιαιτέρως μεριμνά ώστε, καθ' όλη τη διάρκεια του τμήματος, να εξετάζονται επικαίρως τα αιτήματα εκδόσεως προσωρινής διαταγής. Ο Πρόεδρος του τμήματος διακοπών υποβάλλει στον Πρόεδρο του Δικαστηρίου έκθεση για τις υποθέσεις που διεκπεραιώθηκαν και τις εργασίες εν γένει του τμήματος.\n4. Από τις εκκρεμείς, κατά τη λήξη του δικαστικού έτους, αιτήσεις παροχής προσωρινής δικαστικής προστασίας, εξετάζονται, κατά προτίμηση, οι αιτήσεις για τις οποίες έχει χορηγηθεί προσωρινή διαταγή.\nΑξιολόγηση και προγραμματισμός εργασιών τμημάτων και Ολομελείας\n1. Τον Ιανουάριο κάθε έτους οι Πρόεδροι των τμημάτων καλούν τους δικαστικούς λειτουργούς του τμήματος και τους ενημερώνουν για τα αποτελέσματα των εργασιών του προηγουμένου έτους και τα τρέχοντα θέματα που απασχολούν το τμήμα. Ο Πρόεδρος, ύστερα από ανταλλαγή απόψεων και αξιολόγηση όλων των δεδομένων από το τμήμα, θέτει τους στόχους και λαμβάνει τα αναγκαία μέτρα, προκειμένου να βελτιωθεί η ποιότητα και η αποτελεσματικότητα του έργου του τμήματος. Για την αξιολόγηση και τον προγραμματισμό του τμήματος ενημερώνεται εγγράφως ο Πρόεδρος του Δικαστηρίου. Ο Πρόεδρος μπορεί επίσης να καλεί τους δικαστικούς λειτουργούς του τμήματος οποτεδήποτε το κρίνει αναγκαίο.\n2. Τον Φεβρουάριο κάθε έτους ο Πρόεδρος συγκαλεί την Ολομέλεια, στην οποία εισηγείται θέματα σχετικά με τον προγραμματισμό των εργασιών του Δικαστηρίου, τη συγκρότηση και τη λειτουργία των τμημάτων και την κατανομή των υποθέσεων σε αυτά. Για την εισήγηση αυτή λαμβάνονται, ιδίως, υπόψη η ενημέρωση από τα τμήματα και τις επιτροπές του κεφαλαίου Δ' του παρόντος, καθώς και η συνολική αξιολόγηση των εργασιών του Δικαστηρίου κατά το προηγούμενο έτος. Η Ολομέλεια αποφαίνεται με πρακτικό.\n3. Κατά τον προγραμματισμό των εργασιών της Ολομελείας καθορίζονται οι υποθέσεις ή οι κατηγορίες υποθέσεων που θα προκριθούν προς εκδίκαση και λαμβάνονται μέτρα για την αποσυμφόρηση των πινακίων της Ολομελείας. Τα τμήματα, αντιστοίχως, καθορίζουν τις υποθέσεις ή τις κατηγορίες υποθέσεων που θα προκριθούν προς εκδίκαση, εκείνες που θα εισαχθούν σε συμβούλιο και το πλαίσιο ποσοτικής απόδοσης ανά βαθμό, λαμβάνοντας υπόψη ιδίως την επιβάρυνση των μελών του τμήματος στην Ολομέλεια και σε πρόσθετα καθήκοντα.\nΚατάρτιση δικογραφίας και σχηματισμός ηλεκτρονικού αρχείου\n1. Μετά την κατάθεση ή περιέλευση ενδίκου βοηθήματος ή μέσου στη γραμματεία, την πρωτοκόλλησή του και την καταχώρισή του στο Ολοκληρωμένο Πληροφοριακό Σύστημα (Ο.Π.Σ.), σχηματίζεται δικογραφία, η οποία περιλαμβάνει το πρωτότυπο και τρία αντίγραφα του δικογράφου, την προσβαλλόμενη πράξη ή απόφαση και κάθε άλλο σχετικό στοιχείο. Στον διάδικο ή τον πληρεξούσιό του χορηγείται, αν ζητηθεί, κωδικός πρόσβασης στο Ο.Π.Σ. για την παρακολούθηση της υποθέσεώς του μέσω του διαδικτύου.\n2. Τα δικόγραφα, η προσβαλλόμενη πράξη ή απόφαση και τα λοιπά στοιχεία του φακέλου της Διοίκησης εισάγονται σε ψηφιακή μορφή στο ηλεκτρονικό αρχείο της υποθέσεως, εφόσον μπορεί να πιστοποιηθεί η ακρίβειά τους. Οι λεπτομέρειες και η έναρξη εφαρμογής του προηγουμένου εδαφίου ορίζονται με απόφαση του Προέδρου, η οποία αναρτάται στον πίνακα ανακοινώσεων του Δικαστηρίου.\n3. Το Τμήμα Καταθέσεων και Πρωτοκόλλου καταχωρίζει στο Ο.Π.Σ., καθώς και στο δικόγραφο, τον αριθμό και την ημερομηνία καταθέσεως, το αρμόδιο τμήμα για την εκδίκαση της υποθέσεως και τις σχετικές υποθέσεις. Σχετική σημείωση γίνεται και στη δικογραφία, η οποία αποστέλλεται το αργότερο την επόμενη ημέρα στο Τμήμα Τεκμηρίωσης και Αρχείου. Επί αιτήσεως ασφαλιστικών μέτρων, η δικογραφία διαβιβάζεται από το Τμήμα Καταθέσεων και Πρωτοκόλλου στο αρμόδιο τμήμα.\nΠροκαταρκτική επεξεργασία δικογραφίας\n1. Το Τμήμα Τεκμηρίωσης και Αρχείου επισυνάπτει στη δικογραφία δελτίο υποθέσεως εις διπλούν, στο οποίο συμπληρώνει τα στοιχεία της υποθέσεως, και συγκεντρώνει την κρίσιμη νομοθεσία και νομολογία, όπως αυτή προκύπτει, εκ πρώτης όψεως, από τη δικογραφία, σε συνεννόηση με τον διευθυντή του Γραφείου Νομολογίας και Έρευνας ή τον οριζόμενο από αυτόν εισηγητή. Ο τελευταίος, μέσα σε δύο ημέρες, σημειώνει στο δελτίο αυτό το αρμόδιο τμήμα, το γενικό και ειδικό αντικείμενο της υποθέσεως, τους δικαιούμενους να παρέμβουν, τα προφανή απαράδεκτα, τους προφανώς βάσιμους ή αβάσιμους λόγους, τη διάρκεια ισχύος της προσβαλλομένης πράξεως και κάθε άλλο ζήτημα κρίσιμο για την εκδίκαση της υποθέσεως. Ειδικώς η επεξεργασία των υποθέσεων που συνοδεύονται με αίτηση αναστολής και αίτημα προσωρινής διαταγής, καθώς και η διαβίβασή τους στη γραμματεία του αρμοδίου τμήματος γίνεται, κατά το δυνατόν, αυθημερόν. Υπόδειγμα του δελτίου υποθέσεως παρατίθεται στο Παράρτημα.\n2. Η δικογραφία διαβιβάζεται από το Τμήμα Τεκμηρίωσης και Αρχείου στο τμήμα που έχει χαρακτηριστεί ως αρμόδιο στο δελτίο υποθέσεως. Αν το τμήμα αυτό είναι διαφορετικό από εκείνο που είχε χαρακτηριστεί ως αρμόδιο από το Τμήμα Καταθέσεων και Πρωτοκόλλου, γίνεται διορθωτική καταχώριση στο Ο.Π.Σ.\n3. Ο γραμματέας του τμήματος ελέγχει και διορθώνει τα στοιχεία της δικογραφίας που έχουν καταχωρισθεί στο Ο.Π.Σ., ενημερώνει το σύστημα με τα λοιπά στοιχεία που απαιτούνται από την οικεία εφαρμογή και εισάγει το γενικό και ειδικό αντικείμενο της υποθέσεως, όπως έχει καθορισθεί στο δελτίο υποθέσεως. Στο ίδιο δελτίο σημειώνει συναφείς υποθέσεις ή υποθέσεις με παρόμοιο νομικό ζήτημα, οι οποίες εκκρεμούν στο τμήμα.\n1. Ο Πρόεδρος του σχηματισμού ορίζει δικάσιμο για την εκδίκαση της υποθέσεως, λαμβάνοντας υπόψη το σύνολο των εκκρεμών υποθέσεων, το ιδιαίτερο αντικεί-μενό της, το γενικότερο ενδιαφέρον που παρουσιάζει, καθώς και τους εν γένει παράγοντες που, υπό καθεστώς ισότητας των διαδίκων, επιβάλλουν τυχόν την κατά προτεραιότητα εκδίκαση της υποθέσεως. Ειδικά για τον προσδιορισμό υποθέσεων στην Ολομέλεια, σε περιπτώσεις ομοειδών υποθέσεων, ο Πρόεδρος μπορεί να εισάγει ορισμένες μόνον από αυτές για την επίλυση των κυριότερων ζητημάτων που τίθενται.\n2. Σε περίπτωση που υποβληθεί γραπτό αίτημα, ο Πρόεδρος μπορεί να προσδιορίσει κατά προτίμηση δικάσιμο, λαμβάνοντας υπόψη, εκτός από τα κριτήρια της παραγράφου 1, τους προβαλλόμενους σχετικά ειδικότερους λόγους.\n3. Πέραν των κοινοποιήσεων που προβλέπονται στις παραγράφους 1 έως 3 του άρθρου 21 του Π.Δ. 18/1989, αντίγραφα της πράξεως του Προέδρου και του δικογράφου αποστέλλονται ταχυδρομικώς στην οικεία υπηρεσία, προκειμένου να μεριμνήσει για την αποστολή του φακέλου.\n4. Ο Πρόεδρος μπορεί να ορίζει παρέδρους του τμήματος που τον επικουρούν κατά τον προσδιορισμό των υποθέσεων.\nΟρισμός εισηγητή και βοηθού εισηγητή\n1. Ο Πρόεδρος του σχηματισμού ορίζει τους εισηγητές και τους βοηθούς εισηγητές των υποθέσεων, με βάση το αντικείμενο της υποθέσεως, την εμπειρία τους, καθώς και τη συνολική επιβάρυνσή τους ενώπιον άλλων σχηματισμών, ιδίως της Ολομελείας, μεριμνώντας για την ίση επιβάρυνση τους. Με τα ίδια κριτήρια γίνεται και η μεταχρέωση των υποθέσεων.\n2. Στις υποθέσεις που εισάγονται απευθείας στην Ολομέλεια, εισηγητές ορίζονται, καταρχήν, σύμβουλοι που υπηρετούν στο τμήμα, το οποίο θα ήταν αρμόδιο για την εκδίκασή τους.\n3. Αν ο Πρόεδρος του οικείου τμήματος έχει ήδη ορίσει εισηγητή σύμβουλο και βοηθό εισηγητή, οι ίδιοι ορίζονται στην Ολομέλεια.\n4. Οι εισηγητές ορίζονται βοηθοί των παρέδρων στα τμήματα διακοπών και, κατά τα λοιπά, σε όλως εξαιρετικές περιπτώσεις και μόνο σε ιδιαιτέρως σοβαρές υποθέσεις.\nΚοινοποίηση για παρέμβαση\nΗ γραμματεία, μετά από συνεννόηση με τον εισηγητή ή τον βοηθό εισηγητή της υποθέσεως και πριν τους αποστείλει τη δικογραφία, κοινοποιεί αντίγραφο του δικογράφου με σημείωση της δικασίμου σε όποιον έχει δικαίωμα παρεμβάσεως. Η κοινοποίηση αυτή μπορεί να γίνει και μεταγενεστέρως από τη γραμματεία, ύστερα από υπόδειξη του εισηγητή ή του βοηθού του.\nΔιακίνηση δικογραφίας - εγγράφων\n1. Η δικογραφία παραδίδεται στον εισηγητή της υποθέσεως. Αν έχει ορισθεί βοηθός εισηγητής, η δικογραφία παραδίδεται σε εκείνον. Στην περίπτωση αυτή, αντίγραφο του δικογράφου, με μνεία της δικασίμου και του βοηθού εισηγητή, καθώς και αντίγραφο του δελτίου υποθέσεως, αποστέλλονται στον εισηγητή της υποθέσεως.\n2. Η περαιτέρω διακίνηση της δικογραφίας και των σχετικών εγγράφων, μέχρι τη δημοσίευση της αποφάσεως, γίνεται από τον εισηγητή ή τον βοηθό εισηγητή. Σε εξαιρετικές περιπτώσεις, η διακίνηση αυτή μπορεί να γίνει, με εντολή του Προέδρου, από υπάλληλο της γραμματείας, με παράλληλη ενημέρωση του εισηγητή ή του βοηθού του.\n3. Τα δικόγραφα και τα έγγραφα που κατατίθενται μέχρι τη συζήτηση της υποθέσεως παραδίδονται στον βοηθό, ο οποίος ενημερώνει τον εισηγητή, εάν τούτο απαιτείται.\n1. Ο εισηγητής ή ο βοηθός εισηγητής μεριμνά για τη συγκέντρωση των στοιχείων του φακέλου της υποθέσεως. Υπομνηστικό έγγραφο στη Διοίκηση αποστέλλεται μόνον αν πρόκειται να ζητηθούν συμπληρωματικά στοιχεία.\n2. Κατά την προετοιμασία των υποθέσεων προκρίνονται, καταρχήν, οι παλαιότερες, εκτός αν το αντικείμενο ή ο επείγων χαρακτήρας τους επιβάλλει την κατά προτίμηση συζήτηση. Για την επιλογή αυτή λαμβάνεται υπόψη και η συνολική επιβάρυνση του βοηθού εισηγητή.\n3. Τα αιτήματα των διαδίκων για την αναβολή της συζήτησης της υποθέσεως υποβάλλονται μόνον εγγράφως. Με το έγγραφό τους, το οποίο απευθύνεται στον εισηγητή της υποθέσεως, οι διάδικοι προσδιορίζουν τους λόγους, για τους οποίους ζητείται η αναβολή. Το έγγραφο τίθεται στη δικογραφία. Η ενημέρωση των διαδίκων για το ενδεχόμενο αναβολής γίνεται μόνον από τον εισηγητή της υποθέσεως.\n1. Η προεισήγηση αποτελεί εσωτερικό έγγραφο που απευθύνεται προς τον εισηγητή της υποθέσεως, αποσκοπεί στην προκαταρκτική έρευνα των νομικών και πραγματικών ζητημάτων και περιέχει τη διατύπωση αιτιολογημένης γνώμης του βοηθού εισηγητή επ' αυτών. Το κείμενο της προεισήγησης δεν γνωστοποιείται στους διαδίκους ή σε τρίτους.\n2. Ο βοηθός εισηγητής συντάσσει προεισήγηση και παραδίδει τη δικογραφία στον εισηγητή επτά ημέρες τουλάχιστον πριν από τη δικάσιμο, εκτός αν έχει προηγηθεί διαφορετική συνεννόηση. Για την παράδοση της προεισήγησης στον εισηγητή της υποθέσεως γίνεται σχετική εγγραφή στο Ο.Π.Σ. από τον βοηθό εισηγητή.\nΗ προβλεπόμενη στο άρθρο 22 του Π.Δ. 18/1989 έκθεση του εισηγητή κατατίθεται στη γραμματεία και παραμένει στη διάθεση των διαδίκων μέχρι τη συζήτηση της υποθέσεως.\n1. Οι διάδικοι έχουν δικαίωμα, μέχρι το πέρας της συζητήσεως και της τυχόν χορηγούμενης προθεσμίας για κατάθεση υπομνήματος, να λαμβάνουν αντίγραφα των δικογράφων, των απόψεων της Διοίκησης και εν γένει όλων των διαδικαστικών εγγράφων της υποθέσεως, καθώς και της κατά το άρθρο 22 παρ. 1 του π.δ/τος 18/89 εκθέσεως του εισηγητή.\n2. Απλά αντίγραφα των λοιπών στοιχείων της δικογραφίας χορηγούνται κατ' εξαίρεση, με απόφαση του Προέδρου, εφόσον τούτου επιβάλλεται για την αποτελεσματική άσκηση του δικαιώματος δικαστικής προστασίας του ενδιαφερομένου, ύστερα από σχετική αίτηση, που τίθεται στη δικογραφία. Στην αίτηση προσδιορίζονται συγκεκριμένα στοιχεία της δικογραφίας και οι λόγοι για τους οποίους είναι αναγκαία η χορήγηση των αντιγράφων από το Δικαστήριο.\n1. Με επιμέλεια της γραμματείας, αντίγραφο του εκθέματος διανέμεται στα μέλη της συνθέσεως επτά τουλάχιστον ημέρες πριν από τη δικάσιμο. Πέντε ημέρες πριν από τη δικάσιμο, με μέριμνα του γραμματέα, ενημερώνεται το Ο.Π.Σ. για τις υποθέσεις που έχουν δηλωθεί από τους εισηγητές προς συζήτηση, κατά τα οριζόμενα στην παράγραφο 4 του άρθρου 22 του Π.Δ. 18/1989, και για όσες αναβάλλονται. Επικυρωμένο αντίγραφο του εκθέματος, με σημείωση των προτεινομένων από τους εισηγητές ημερομηνιών αναβολής, αναρτάται στον πίνακα εκθεμάτων του ακροατηρίου την ημέρα της δικασίμου και πριν από την έναρξη της συνεδριάσεως.\n2. Το έκθεμα, μετά τη συζήτηση, φυλάσσεται στη γραμματεία για τρία έτη και, στη συνέχεια, τίθεται στο αρχείο.\nΠρωτοκόλληση δικογράφων και λοιπών στοιχείων\nΤα δικόγραφα, τα πληρεξούσια και τα λοιπά νομιμοποιητικά έγγραφα, καθώς και οι αιτήσεις, με τις οποίες υποβάλλονται από τους διαδίκους στοιχεία της υποθέσεως στο Δικαστήριο, είτε πριν είτε μετά την επ' ακροατηρίου συζήτηση, καταχωρίζονται στο πρωτόκολλο.\nΚΕΦΑΛΑΙΟ Γ' - ΚΥΡΙΑ ΔΙΑΔΙΚΑΣΙΑ\n1. Ο Πρόεδρος κηρύσσει την έναρξη και τη λήξη της συνεδριάσεως, προεκφωνεί τις υποθέσεις που πρόκειται να συζητηθούν και παραπέμπει, για τις υποθέσεις που αναβάλλονται, στο έκθεμα που έχει αναρτηθεί στον οικείο πίνακα. Πριν από την έναρξη της συζητήσεως, το Δικαστήριο εξετάζει αιτήματα αναβολής, αλλαγής της δικασίμου που έχει σημειωθεί στο έκθεμα, καθώς και κάθε άλλο συναφές αίτημα. Με το πέρας της συνεδριάσεως η ημερομηνία της νέας δικασίμου καθίσταται οριστική.\n2. Πριν την έναρξη της συνεδριάσεως, οι πληρεξούσιοι των διαδίκων που δεν επιθυμούν προφορική ανάπτυξη, το δηλώνουν εγγράφως στον γραμματέα ή τον επιμελητή της έδρας.\nΕάν η δήλωση αυτή γίνει δεκτή, κατά την προεκφώνηση, σημειώνεται η παράσταση των διαδίκων και χορηγείται, εφόσον ζητηθεί, προθεσμία για νομιμοποίηση ή την κατάθεση υπομνήματος. Η υπόθεση συζητείται κατά τη σειρά του εκθέματος και ο εισηγητής αναφέρει μόνον το αντικείμενο της υποθέσεως.\n3. Ο Πρόεδρος διευθύνει τη διαδικασία στο ακροατήριο και, ιδίως, διευθετεί τον χρόνο της συζητήσεως, με κριτήρια τη φύση των τιθεμένων ζητημάτων, την ισότητα των διαδίκων και την οικονομία της δίκης, ενόψει και του αριθμού των υποθέσεων, και δίδει τον λόγο στους διαδίκους, καθώς και στα μέλη της συνθέσεως που επιθυμούν να διατυπώσουν ερωτήσεις. Σε εξαιρετικές περιπτώσεις, ο Πρόεδρος μπορεί, πριν από τη συνεδρίαση, να καλέσει τους πληρεξουσίους των διαδίκων και, αφού ακούσει τις απόψεις τους, να ορίσει τον ανώτατο ανά διάδικο χρόνο αγορεύσεως.\n4. Αιτήματα αναβολής της συζήτησης της υπόθεσης στο ακροατήριο υποβάλλονται από τους διαδίκους εγγράφως, με επίκληση συγκεκριμένων λόγων. Το έγγραφο, επί του οποίου σημειώνεται η αποδοχή ή απόρριψη του αιτήματος, τίθεται στη δικογραφία. Τα γεγονότα αυτά σημειώνονται στο έκθεμα, κατά τα οριζόμενα στο άρθρο 22 παρ. 1 του παρόντος.\n5. Όταν χορηγείται προθεσμία προς κατάθεση υπομνήματος, ο Πρόεδρος μπορεί να ζητήσει την υποβολή του σε περισσότερα αντίγραφα. Το υπόμνημα αυτό κατατίθεται στη γραμματεία του οικείου σχηματισμού.\n6. Η προφορική εισήγηση είναι συνοπτική και αποβλέπει στην ενημέρωση των μελών της συνθέσεως και των διαδίκων για τα τιθέμενα ζητήματα. Επί παραπομπής στην Ολομέλεια ή σε σχηματισμό αυξημένης συνθέσεως, ο εισηγητής εκθέτει συνοπτικά τα τιθέμενα ζητήματα και τα ουσιώδη σημεία των απόψεων που διατυπώθηκαν στην παραπεμπτική απόφαση.\nΚαθήκοντα γραμματέα και επιμελητή έδρας\n1. Κατά τη συνεδρίαση στο ακροατήριο, ο γραμματέας τηρεί, με τις οδηγίες του Προέδρου, το έκθεμα, στο οποίο σημειώνει τις συζητούμενες υποθέσεις, τις υποθέσεις που αναβάλλονται, τον λόγο αναβολής, την ημερομηνία της νέας δικασίμου, καθώς και τα ουσιώδη περιστατικά της συνεδριάσεως, και, ιδίως, την παράσταση, τη νομιμοποίηση, τις δηλώσεις και τα αιτήματα των διαδίκων, καθώς και τη χορήγηση προθεσμίας για νομιμοποίηση και κατάθεση υπομνήματος. Ιδιαίτερο πρακτικό συντάσσεται από τον γραμματέα όταν το κρίνει σκόπιμο ο Πρόεδρος, κατά τα οριζόμενα στην παράγραφο 6 του άρθρου 34 του Π.Δ. 18/1989.\n2. Τα πληρεξούσια και τα λοιπά έγγραφα που κατατίθενται επί της έδρας για τις συζητούμενες υποθέσεις παραδίδονται στον γραμματέα, ο οποίος σημειώνει επ' αυτών την ημερομηνία καταθέσεως και τα επισυνάπτει στη δικογραφία.\n3. Οι εγγραφές του εκθέματος αντιγράφονται στον φάκελο της δικογραφίας.\n4. Κατά τη συνεδρίαση στο ακροατήριο παρευρίσκεται δικαστικός επιμελητής, ο οποίος επικουρεί τον γραμματέα και, υπό τις οδηγίες του Προέδρου, λαμβάνει κάθε πρόσφορο μέτρο για την απρόσκοπτη διεξαγωγή της διαδικασίας.\n1. Ο Πρόεδρος μεριμνά για την ταχεία διεξαγωγή της διασκέψεως, η οποία, κατά το δυνατόν, πρέπει να ολοκληρώνεται μέσα σε τέσσερις μήνες από τη συζήτηση της υποθέσεως. Μεταξύ της προσκλήσεως και της διασκέψεως πρέπει να μεσολαβεί εύλογος χρόνος.\n2. Εφόσον κριθεί αναγκαίο, στη διάσκεψη λαμβάνει μέρος και ο βοηθός εισηγητής της υποθέσεως.\n3. Τα μέλη της συνθέσεως έχουν πρόσβαση σε όλα τα στοιχεία της δικογραφίας.\n4. Ο Πρόεδρος λαμβάνει μέριμνα για την ελεύθερη και απρόσκοπτη έκφραση της γνώμης των μελών.\n1. Ο εισηγητής συντάσσει και παραδίδει, μέσα σε οκτώ μήνες από την ολοκλήρωση της διασκέψεως, το σχέδιο της αποφάσεως στη γραμματεία, η οποία ενημερώνει σχετικά το Ο.Π.Σ. Υπέρβαση της προθεσμίας αυτής δικαιολογείται μόνον αν συντρέχει ειδικός λόγος.\n2. Στο σχέδιο γίνεται σαφής διάκριση μεταξύ της αποφασιστικής ψήφου των συμβούλων και της συμβουλευτικής των παρέδρων, με τη χρήση της κατάλληλης διατυπώσεως. Η μειοψηφούσα γνώμη των παρέδρων καταχωρίζεται στο σχέδιο.\n3. Ο εισηγητής μπορεί να καταχωρίσει το σχέδιο στο Ο.Π.Σ.\n4. Ο Πρόεδρος συνεργάζεται με τον εισηγητή για την τελική διατύπωση του σχεδίου. Σε περίπτωση ουσιώδους διαφωνίας, αποφαίνεται η σύνθεση.\n5. Ο Πρόεδρος δημοσιεύει την απόφαση, κατά το δυνατόν, μέσα σε δύο μήνες από την παράδοση του σχεδίου.\nΚαθαρογραφή και θεώρηση αποφάσεων\n1. Η απόφαση καθαρογράφεται από τη γραμματεία το ταχύτερο δυνατόν. Ο γραμματέας του οικείου σχηματισμού εγκρίνει την κατά προτίμηση καθαρογραφή αποφάσεως, ύστερα από αίτηση του ενδιαφερομένου.\n2. Η απόφαση θεωρείται, το ταχύτερο δυνατόν, από τον εισηγητή ή από άλλο δικαστή, ο οποίος ορίζεται από τον πρόεδρο του οικείου σχηματισμού. Το προοίμιο θεωρείται από τον γραμματέα της συνθέσεως ή από άλλον υπάλληλο, ο οποίος ορίζεται από τον Προϊστάμενο της γραμματείας.\nΕπιστροφή φακέλου στη Διοίκηση\nΟ φάκελος της υποθέσεως, με αντίγραφο της αποφάσεως του Συμβουλίου της Επικρατείας, επιστρέφεται στη Διοίκηση ή στο δικαστήριο που εξέδωσε την προσβαλλόμενη απόφαση. Η επιστροφή γίνεται από τη γραμματεία κάθε σχηματισμού με έγγραφο, στο οποίο σημειώνεται ο αριθμός καταθέσεως. Αντίγραφο του διαβιβαστικού εγγράφου, με μνεία του αριθμού διεκπεραίωσης, τίθεται στον φάκελο της δικογραφίας, η οποία στη συνέχεια αρχειοθετείται.\nΚΕΦΑΛΑΙΟ Δ - ΕΠΙΤΡΟΠΕΣ\n1. Στο Δικαστήριο συνιστώνται, πέραν εκείνων που προβλέπονται από τις κείμενες διατάξεις, οι ακόλουθες επιτροπές:\nα) Επιτροπή Σχεδιασμού και Οργάνωσης\nβ) Επιτροπή Νομολογίας και Έρευνας\nγ) Επιτροπή Πληροφοριακών Συστημάτων\nδ) Επιτροπή Διοικητικής Μέριμνας και Ασφαλείας\nε) Επιτροπή Επικοινωνίας και Διεθνών Σχέσεων\n2. Οι επιτροπές επικουρούν τον Πρόεδρο στη διοίκηση και τον προγραμματισμό των εργασιών του Δικαστηρίου. Κατά την άσκηση των αρμοδιοτήτων τους οι επιτροπές λαμβάνουν υπόψη τις εκθέσεις της Ειδικής Επιτροπής του άρθρου 72 του Π.Δ. 18/1989.\n3. Οι ανωτέρω επιτροπές είναι τριμελείς, προεδρεύονται από σύμβουλο και έχουν ως μέλη ένα πάρεδρο και έναν εισηγητή. Η συγκρότηση γίνεται με απόφαση του Προέδρου για διετή θητεία, η οποία μπορεί να ανανεώνεται. Εάν συντρέχουν εξαιρετικοί λόγοι, με απόφαση του Προέδρου ορίζονται πάρεδροι και εισηγητές προς επικουρία των επιτροπών. Στην Επιτροπή Νομολογίας και Έρευνας εντάσσεται το Γραφείο Νομολογίας και Έρευνας του άρθρου 12 του Π.Δ. 18/1989, στο οποίο τοποθετούνται οι εισηγητές που δεν υπηρετούν σε ομάδα τμημάτων.\n4. Με απόφασή του ο Πρόεδρος μπορεί να αναθέτει στον πρόεδρο της οικείας επιτροπής την υπογραφή εγγράφων με εντολή του.\n5. Οι Πρόεδροι των επιτροπών, τον Ιανουάριο κάθε έτους, ενημερώνουν τον Πρόεδρο για τις εργασίες τους και υποβάλλουν σχετικές προτάσεις εν όψει της συγκλήσεως της Ολομελείας κατά το άρθρο 8 παρ. 2 του παρόντος.\n6. Ο Πρόεδρος, η Ολομέλεια και ο Πρόεδρος κάθε τμήματος μπορούν να συγκροτούν επιτροπές για την αντιμετώπιση θεμάτων, τα οποία δεν ανήκουν στην αρμοδιότητα των επιτροπών της παραγράφου 1, ή να αναθέτουν την αντιμετώπιση των θεμάτων αυτών σε συγκεκριμένο δικαστή. Όμοιες πράξεις μπορεί να εκδίδονται και για την αντιμετώπιση θεμάτων που ανήκουν στην αρμοδιότητα των ανωτέρω επιτροπών, εφόσον τα θέματα αυτά έχουν επείγοντα χαρακτήρα και μετά από συνεννόηση με την οικεία επιτροπή.\nΕπιτροπή Σχεδιασμού και Οργάνωσης\nΣτην Επιτροπή Σχεδιασμού και Οργάνωσης ανήκουν, ιδίως, οι εξής αρμοδιότητες:\nα) Η υποβολή προτάσεων για τη βελτίωση της οργάνωσης και λειτουργίας του Δικαστηρίου.\nβ) Η παρακολούθηση της εφαρμογής του Κανονισμού και η διατύπωση προτάσεων για την τροποποίησή του.\nγ) Η ενημέρωση των δικαστών και υπαλλήλων σε θέματα σχετικά με την ορθή εφαρμογή του Κανονισμού.\nδ) Η κατάρτιση των κατά το άρθρο 67 πρακτικών οδηγιών.\nΕπιτροπή Νομολογίας και Έρευνας\nΣτην Επιτροπή Νομολογίας και Έρευνας ανήκουν, ιδίως, οι εξής αρμοδιότητες:\nα) Η εποπτεία της ορθής και έγκαιρης ενημέρωσης του Ο.Π.Σ. με τα στοιχεία του αριθμητικού και του καθ' ύλην ευρετηρίου των αποφάσεων.\nβ) Η εποπτεία του Τμήματος Τεκμηρίωσης και Αρχείου.\nγ) Η συμπλήρωση του δελτίου υποθέσεως, κατά τα οριζόμενα στο άρθρο 10.\nδ) Η σύνταξη δελτίου νομοθετικής, νομολογιακής και βιβλιογραφικής ενημέρωσης.\nε) Η ρύθμιση των όρων λειτουργίας της βιβλιοθήκης του Δικαστηρίου.\nστ) Η χορήγηση στην Επιτροπή Επικοινωνίας και Διεθνών Σχέσεων νομολογιακού υλικού για την ενημέρωση του διαδικτυακού τόπου.\nζ) Η ενημέρωση του Προϊσταμένου της Γραμματείας για την έκδοση αποφάσεων που αναφέρονται σε ζητήματα σχετιζόμενα με τη λειτουργία της γραμματείας.\nΣτην Επιτροπή Πληροφοριακών Συστημάτων ανήκουν, ιδίως, οι εξής αρμοδιότητες:\nα) Η παρακολούθηση των εργασιών του Ο.Π.Σ., η μέριμνα για την εύρυθμη και ασφαλή λειτουργία του, την αναβάθμιση και επέκταση των βάσεων δεδομένων του, καθώς και η έκδοση σχετικών οδηγιών.\nβ) Η προστασία του απορρήτου της ηλεκτρονικής επικοινωνίας και των προσωπικών δεδομένων, τα οποία έχουν καταχωρισθεί στο Ο.Π.Σ., σύμφωνα και με τα οριζόμενα στα σχετικά τεύχη ασφαλείας.\nγ) Η μέριμνα για την εκπαίδευση και ενημέρωση δικαστών και υπαλλήλων για θέματα που σχετίζονται με το Ο.Π.Σ.\nδ) Η έγκριση χορήγησης σε φορείς του δημοσίου ή ιδιωτικού τομέα, αν κρίνεται σκόπιμο, νομολογιακού υλικού σε ψηφιακή μορφή.\nΕπιτροπή Διοικητικής Μέριμνας και Ασφαλείας\n1. Στην Επιτροπή Διοικητικής Μέριμνας και Ασφαλείας ανήκουν, ιδίως, οι εξής αρμοδιότητες:\nα) Η μέριμνα για την αισθητική και λειτουργικότητα του κτιρίου και την υγιεινή των χώρων του.\nβ) Η διευθέτηση των χώρων του Δικαστηρίου και η κατανομή των δικαστών και υπαλλήλων σε αυτούς.\nγ) Η ευθύνη για την προμήθεια των αναλώσιμων υλικών.\nδ) Η συντήρηση και βελτίωση της υλικοτεχνικής υποδομής του Δικαστηρίου, με την εξαίρεση των θεμάτων της περιπτώσεως α' του άρθρου 30 του παρόντος.\nε) Η μέριμνα για τη διενέργεια των διαγωνισμών προμήθειας υλικών και παροχής υπηρεσιών για την κάλυψη των αναγκών του Δικαστηρίου.\nστ) Η μέριμνα για την ασφάλεια του Δικαστηρίου και η συνεργασία με τις αρμόδιες αρχές.\n2. Η άσκηση των αρμοδιοτήτων των περιπτώσεων γ', δ' και ε' τελεί υπό την επιφύλαξη των οικείων αρμοδιοτήτων της Διαχειριστικής Επιτροπής του άρθρου 32Α.\nΕπιτροπή Επικοινωνίας και Διεθνών Σχέσεων\n1. Στην Επιτροπή Επικοινωνίας και Διεθνών Σχέσεων ανήκουν, ιδίως, οι εξής αρμοδιότητες:\nα) Η μέριμνα για την ενημέρωση του διαδικτυακού τόπου του Δικαστηρίου, σε συνεργασία με το Γραφείο Νομολογίας και Έρευνας.\nβ) Η περιοδική έκδοση ενημερωτικού δελτίου για τις δραστηριότητες του Δικαστηρίου και τη νομολογία του.\nγ) Η έκδοση, μετά από συνεννόηση με τον Πρόεδρο, ανακοινώσεων για σοβαρά ζητήματα που αφορούν το Δικαστήριο.\nδ) Η επικοινωνία και συνεργασία με αλλοδαπά δικαστήρια, οργανισμούς και ενώσεις.\nε) Η οργάνωση επιστημονικών συνεδρίων και η επιμέλεια σχετικών εκδόσεων.\nστ) Η μέριμνα για ζητήματα εθιμοτυπίας.\n2. Κατά την άσκηση των αρμοδιοτήτων της, η επιτροπή επικουρείται από παρέδρους και εισηγητές, οι οποίοι ορίζονται από τον Πρόεδρο.\n1. Στο Δικαστήριο λειτουργεί τριμελής επιτροπή, η οποία διαχειρίζεται την ετήσια επιχορήγηση που λαμβάνει το Συμβούλιο της Επικρατείας, κατά τα προβλεπόμενα στο άρθρο 64 του Ν. 3900/2010 (ΦΕΚ Α' 213) και την υπ' αριθμ. 100260/17.11.2011 κοινή απόφαση των Υπουργών Οικονομικών και Δικαιοσύνης, Διαφάνειας και Ανθρωπίνων Δικαιωμάτων (ΦΕΚ Β' 2883).\n2. Η Διαχειριστική Επιτροπή συγκροτείται με απόφαση της Ολομελείας του Δικαστηρίου για διετή θητεία. Ως μέλη της επιτροπής ορίζονται δύο δικαστές και ένας υπάλληλος της γραμματείας του Συμβουλίου της Επικρατείας.\n3. Η διοικητική υποστήριξη της Διαχειριστικής Επιτροπής γίνεται από τους υπαλλήλους του Τμήματος Διοικητικού - Οικονομικού, στους οποίους έχει ανατεθεί η άσκηση των καθηκόντων του ειδικού γραφείου του άρθρου 64 παρ. 4 του Ν. 3900/2010.\n4. Η διαδικασία για τη διενέργεια δαπανών, κατά τα οριζόμενα στην κοινή υπουργική απόφαση της παραγράφου 1, κινείται με την υποβολή εγγράφου αιτήματος από τον Προϊστάμενο του Τμήματος Διοικητικού-Οικονομικού προς τη Διαχειριστική Επιτροπή.\n5. Ο απολογισμός κάθε οικονομικού έτους υποβάλλεται στο Ελεγκτικό Συνέδριο και κοινοποιείται στον Πρόεδρο του Συμβουλίου της Επικρατείας.\n6. Με απόφαση του Προέδρου μπορεί να ανατίθεται στη Διαχειριστική Επιτροπή η άσκηση και άλλων αρμοδιοτήτων σχετικών με τη διαχείριση κονδυλίων για την κάλυψη των αναγκών λειτουργίας του Δικαστηρίου.\nΥΠΗΡΕΣΙΑΚΑ ΚΑΘΗΚΟΝΤΑ ΔΙΚΑΣΤΙΚΩΝ ΛΕΙΤΟΥΡΓΩΝ\n1. Η ανάπτυξη της προσωπικότητας των δικαστικών λειτουργών και η επιστημονική τους ενημέρωση αποτελούν αναγκαία προϋπόθεση για την αποτελεσματική άσκηση των καθηκόντων τους. Κατά την εφαρμογή των διατάξεων του παρόντος κανονισμού λαμβάνεται πρόνοια, ώστε να διαμορφώνονται οι κατάλληλες προς τούτο συνθήκες, τόσο από την άποψη οργανώσεως και διαχειρίσεως του χρόνου εργασίας, όσο και από την άποψη της υλικοτεχνικής υποδομής.\n2. Οι δικαστικοί λειτουργοί του Συμβουλίου της Επικρατείας έχουν, εκτός από τα γενικά καθήκοντα που ορίζονται στην κείμενη νομοθεσία, και ειδικότερες υποχρεώσεις ως προς τον τρόπο εργασίας, την παράσταση και τη συμπεριφορά, οι οποίες απορρέουν από τις παραδόσεις του Δικαστηρίου, προσαρμοζόμενες, κατά το αναγκαίο μέτρο, στις σύγχρονες κοινωνικές συνθήκες.\nΠαρουσία στο Δικαστήριο\n1. Οι δικαστικοί λειτουργοί οφείλουν, με την παρουσία τους στο Δικαστήριο, να διευκολύνουν τις εργασίες του και την επικοινωνία με τους διαδίκους και τους πληρεξουσίους τους, καθώς και την πρόσβασή τους στον φάκελο της υποθέσεως. Οι εισηγητές, ειδικότερα, οφείλουν, με την έγκαιρη προσέλευσή τους, να διευκολύνουν και τη συνεργασία τους με τους συμβούλους.\n2. Ο Πρόεδρος και τα μέλη της συνθέσεως οφείλουν, με την άρτια προετοιμασία των υποθέσεων και την έγκαιρη προσέλευση στο Δικαστήριο, να διασφαλίζουν την απρόσκοπτη διεξαγωγή των διασκέψεων. Σε περίπτωση κωλύματος μέλους της συνθέσεως, ενημερώνονται τα υπόλοιπα μέλη εγκαίρως, με επιμέλεια της γραμματείας ή του κωλυομένου.\n1. Οι εισηγητές, οι οποίοι τοποθετούνται στα τμήματα, ασκούν καθήκοντα βοηθού μόνο σε υποθέσεις των τμημάτων αυτών. Οι υποθέσεις άλλων τμημάτων, στις οποίες είχαν ορισθεί βοηθοί πριν από την τοποθέτησή τους, δεν μεταχρεώνονται, εκ του λόγου τούτου. Οι εισηγητές ασκούν επίσης καθήκοντα βοηθού εισηγητή σε υποθέσεις της Ολομελείας, δικαστικής και σε συμβούλιο, σε υποθέσεις ασφαλιστικών μέτρων και των αντιστοίχων αιτήσεων ακυρώσεως, καθώς και σε υποθέσεις συμμόρφωσης της Διοίκησης προς δικαστικές αποφάσεις.\n2. Σε υποθέσεις δικαστικών, πειθαρχικών, υπηρεσιακών συμβουλίων και συμβουλίων επιθεώρησης διοικητικών δικαστών ορίζονται βοηθοί εισηγητές. Ως βοηθοί ορίζονται, κατά κανόνα, οι εισηγητές που δεν έχουν τοποθετηθεί σε ομάδα τμημάτων.\n3. Η άσκηση των καθηκόντων του άρθρου αυτού λαμβάνεται υπόψη για την αξιολόγηση των εισηγητών.\nΣυνεργασία συμβούλων - εισηγητών\n1. Η συνεργασία συμβούλων και εισηγητών οργανώνεται κατά τέτοιο τρόπο, ώστε να διασφαλίζονται η ποιότητα και η αποτελεσματικότητα του δικαιοδοτικού έργου. Κατά τη συνεργασία αυτή λαμβάνεται υπόψη, αφενός μεν ότι η ευθύνη για τη διερεύνηση της υποθέσεως και τη σύνταξη της σχετικής εκθέσεως βαρύνει τον εισηγητή σύμβουλο, αφετέρου δε ότι ο βοηθός εισηγητής ασκεί τα καθήκοντά του υπό συνθήκες πλήρους διασφαλίσεως της ανεξαρτησίας του ως δικαστικού λειτουργού.\n2. Ο σύμβουλος, κατά τη συνεργασία του με τον εισηγητή, μπορεί να επισημαίνει τα, κατά τη γνώμη του, κρίσιμα ζητήματα της υποθέσεως και να υποδεικνύει τα νομολογιακά και θεωρητικά δεδομένα, καθώς και τις ενδεδειγμένες ενέργειες κατά το στάδιο προπαρασκευής της υποθέσεως.\n3. Ο εισηγητής εντοπίζει τα κρίσιμα ζητήματα της υποθέσεως, συγκεντρώνει τα στοιχεία του φακέλου, συνεννοείται με τον σύμβουλο σε περίπτωση που ανακύπτει ειδικό ζήτημα επικοινωνίας με τη Διοίκηση, και συντάσσει αιτιολογημένη προεισήγηση με την αναγκαία νομολογιακή και θεωρητική τεκμηρίωση. Σε κάθε περίπτωση, ο σύμβουλος μπορεί να ζητήσει συμπληρωματική έρευνα.\n4. Ο εισηγητής προκρίνει τις υποθέσεις που θα επεξεργασθεί σύμφωνα με τα κριτήρια του άρθρου 15 παρ. 2 του παρόντος, λαμβάνοντας υπόψη και τις υποδείξεις του συμβούλου.\n5. Τα αναφερόμενα στις προηγούμενες παραγράφους ισχύουν και κατά τη συνεργασία παρέδρων και εισηγητών.\nΣύνταξη δελτίου αριθμητικού ευρετηρίου\nΟ εισηγητής της υποθέσεως συντάσσει, σύμφωνα με το υπόδειγμα του Παραρτήματος, δελτίο αριθμητικού ευρετηρίου, το οποίο επισυνάπτεται στο σχέδιο της αποφάσεως, πράξεως ή πρακτικού, κατά τα οριζόμενα στο άρθρο 57 του παρόντος.\nΑποδελτίωση αποφάσεων και πρακτικών επεξεργασίας\n1. Οι αποφάσεις των δικαστικών σχηματισμών αποδελτιώνονται από τους εισηγητές σύμφωνα με την κατάταξη του καθ' ύλην ευρετηρίου του Ο.Π.Σ.\n2. Με απόφαση του Προέδρου του αρμοδίου για την επεξεργασία των σχεδίων διαταγμάτων τμήματος, μπορεί να προβλέπεται η αποδελτίωση των πρακτικών επεξεργασίας και να ορίζεται η σχετική διαδικασία.\nΔιαδικασία και κριτήρια ανάθεσης καθηκόντων\n1. Για την ανάθεση στους δικαστές οποιουδήποτε καθήκοντος συντάσσεται πράξη του αρμοδίου οργάνου.\n2. Για την ανάθεση στους δικαστές καθηκόντων, πέραν των προβλεπομένων στα κεφάλαια Α', Β' και Γ' του παρόντος, συνεκτιμώνται, ανάλογα με την περίπτωση, οι υπηρεσιακές ανάγκες, η ανάθεση άλλων καθηκόντων, η αρχαιότητα και η συναίνεση του δικαστή. Η πράξη ή η πρόταση αναθέσεως από όργανο του Δικαστηρίου διαβιβάζεται στο Τμήμα Διοικητικού - Οικονομικού και καταχωρίζεται στο Ο.Π.Σ. Σε περίπτωση αναθέσεως από άλλη αρχή, ο δικαστικός λειτουργός προσκομίζει στο Δικαστήριο τη σχετική πράξη, η οποία καταχωρίζεται επίσης στο Ο.Π.Σ.\nΑΞΙΟΛΟΓΗΣΗ ΔΙΚΑΣΤΙΚΩΝ ΛΕΙΤΟΥΡΓΩΝ\nΗ αξιολόγηση των παρέδρων, εισηγητών και δοκίμων εισηγητών διενεργείται κάθε δύο έτη, σύμφωνα με τα οριζόμενα στο άρθρο 82 του Ν. 1756/1988. Για την εφαρμογή των διατάξεων του παρόντος κεφαλαίου, ως έτος επιθεώρησης νοείται το κατά το ανωτέρω άρθρο έτος συντάξεως των εκθέσεων επιθεώρησης.\nΣύνταξη των εκθέσεων επιθεώρησης\n1. Οι Πρόεδροι των τμημάτων συντάσσουν έκθεση επιθεώρησης για όλους τους παρέδρους που υπηρέτησαν στο τμήμα τους κατά τα δικαστικά έτη, στα οποία ανάγεται η επιθεώρηση. Οι Αντιπρόεδροι και οι σύμβουλοι, οι οποίοι, κατά την ίδια περίοδο, προήδρευσαν σε πέντε τουλάχιστον συνεδριάσεις των τμημάτων, συντάσσουν έκθεση επιθεώρησης για τους παρέδρους που μετείχαν σε σύνθεση υπό την προεδρία τους.\n2. Οι σύμβουλοι συντάσσουν έκθεση επιθεώρησης για τους εισηγητές, οι οποίοι παρέδωσαν δύο τουλάχιστον προεισηγήσεις σε υποθέσεις, για τις οποίες έχει κατατεθεί εισήγηση, σύμφωνα με τα οριζόμενα στο άρθρο 17 του παρόντος. Κατ' εξαίρεση, οι σύμβουλοι συντάσσουν έκθεση και για τους εισηγητές, για τους οποίους έχουν μορφώσει γνώμη στο πλαίσιο υποθέσεων για τις οποίες δεν έχει κατατεθεί εισήγηση ή στο πλαίσιο άλλων καθηκόντων που τους έχουν ανατεθεί από το Δικαστήριο.\n3. Το Πρωτοβάθμιο Συμβούλιο Επιθεώρησης συντάσσει τις τελικές εκθέσεις επιθεώρησης. Διενεργεί, ομοίως, έκτακτη επιθεώρηση, σύμφωνα με τα οριζόμενα στο άρθρο 84 του Ν. 1756/1988.\n4. Οι προβλεπόμενες στις προηγούμενες παραγράφους εκθέσεις περιέχουν ειδική αιτιολογία ως προς τα επιμέρους κριτήρια και συντάσσονται σύμφωνα με τα υποδείγματα του Παραρτήματος.\nΈναρξη διαδικασίας επιθεώρησης\n1. Το τελευταίο δεκαήμερο του Απριλίου του έτους επιθεώρησης το Τμήμα Διοικητικού - Οικονομικού αποστέλλει: α) στους Αντιπροέδρους και σε όσους άσκησαν καθήκοντα προεδρεύοντος αναλυτική κατάσταση των παρέδρων που υπηρέτησαν στο ίδιο με αυτούς τμήμα κατά το χρονικό διάστημα επιθεώρησης, με μνεία του αριθμού και της ημερομηνίας των συνεδριάσεων, στις οποίες μετείχαν οι πάρεδροι υπό την προεδρία τους, β) σε κάθε σύμβουλο αναλυτική κατάσταση όλων των εισηγητών, με μνεία των υποθέσεων που έχουν είτε συζητηθεί είτε διεκπεραιωθεί με προεισήγησή τους και γ) αντίστοιχα έντυπα εκθέσεων επιθεώρησης.\n2. Το Τμήμα Διοικητικού - Οικονομικού παρέχει στους συντάκτες των εκθέσεων τα αναγκαία στοιχεία για τη διευκόλυνση του έργου τους.\nΥποβολή των εκθέσεων - Φάκελος επιθεώρησης\n1. Οι εκθέσεις επιθεώρησης κατατίθενται στο Τμήμα Διοικητικού - Οικονομικού, μέχρι την 30η Ιουνίου του έτους επιθεώρησης.\n2. Προς διευκόλυνση του Πρωτοβάθμιου Συμβουλίου Επιθεώρησης, το Τμήμα Διοικητικού - Οικονομικού συγκεντρώνει τους χαρακτηρισμούς της κλίμακας αξιολόγησης ανά δικαστικό λειτουργό σε ενιαίο πίνακα, σύμφωνα με το υπόδειγμα του Παραρτήματος. Στον πίνακα αυτό καταχωρίζονται επίσης στοιχεία σχετικά με την ποσοτική απόδοση του αξιολογουμένου κατά τη διάρκεια του δικαστικού έτους και του τμήματος διακοπών, την απασχόλησή του σε λοιπά υπηρεσιακά καθήκοντα, καθώς και κάθε άλλο σχετικό στοιχείο του ατομικού του φακέλου. Τα στοιχεία για την ποσοτική απόδοση των εισηγητών περιλαμβάνουν το σύνολο των υποθέσεων που συζητήθηκαν, καθώς και αυτών για τις οποίες έχει κατατεθεί προεισήγηση στο Ο.Π.Σ.\n3. Οι εκθέσεις, ο πίνακας και τα στοιχεία που περιλαμβάνονται σε αυτόν αποτελούν μέρος του φακέλου επιθεώρησης του αξιολογουμένου και παραδίδονται, μαζί με σημείωμα για τυχόν ελλείψεις, στον Πρόεδρο του Συμβουλίου το πρώτο δεκαήμερο του Ιουλίου του έτους επιθεώρησης.\nΣύνταξη τελικής εκθέσεως επιθεώρησης\n1. Το Πρωτοβάθμιο Συμβούλιο Επιθεώρησης συντάσσει, μέχρι την 15η Σεπτεμβρίου του έτους επιθεώρησης, την τελική έκθεση, στην οποία καταχωρίζεται η αιτιολογία και η τυχόν μειοψηφία. Κατά τη σύνταξη των εκθέσεων, το συμβούλιο έχει την ευχέρεια να καλέσει τους αξιολογουμένους ή τους συντάκτες των εκθέσεων προς παροχή διευκρινίσεων. Αν το συμβούλιο άγεται σε χαρακτηρισμό κατώτερο του «πολύ καλός», οφείλει, πριν από τη σύνταξη της τελικής εκθέσεως, να καλέσει εγγράφως τον αξιολογούμενο να διατυπώσει τις απόψεις του, θέτοντας υπόψη του τα κρίσιμα στοιχεία.\n2. Αντίγραφο της εκθέσεως παραδίδεται αμελλητί στους αξιολογουμένους μέσα σε κλειστό φάκελο. Για την παράδοση συντάσσεται σχετικό αποδεικτικό.\n1. Η προσφυγή κατά της τελικής εκθέσεως επιθεώρησης κατατίθεται στο Τμήμα Διοικητικού - Οικονομικού, καταχωρίζεται στο πρωτόκολλο Επιθεώρησης Παρέδρων και Εισηγητών και διαβιβάζεται στο Δευτεροβάθμιο Συμβούλιο Επιθεώρησης.\n2. Η απόφαση του συμβουλίου εκδίδεται το ταχύτερο δυνατόν.\nΕμπιστευτικότητα της διαδικασίας\n1. Τα στοιχεία του φακέλου επιθεώρησης είναι εμπιστευτικά. Ο αξιολογούμενος έχει πλήρη πρόσβαση στα στοιχεία του φακέλου του. Εφόσον συντρέχει υπηρεσιακός λόγος, επιτρέπεται η πρόσβαση στα στοιχεία του φακέλου σε άλλα πρόσωπα μετά από άδεια του Προέδρου του Πρωτοβάθμιου Συμβουλίου Επιθεώρησης. Οι συντάκτες των εκθέσεων επιθεώρησης μπορούν να λαμβάνουν αντίγραφα μόνο των εκθέσεων που έχουν συντάξει οι ίδιοι.\n2. Σε κανένα στάδιο της διαδικασίας της επιθεώρησης δεν ορίζεται βοηθός εισηγητής.\n3. Όσοι χειρίζονται στοιχεία του φακέλου επιθεώρησης έχουν ιδιαίτερο καθήκον εχεμύθειας.\nΚΕΦΑΛΑΙΟ Ζ - ΓΡΑΜΜΑΤΕΙΑ\nΔιάρθρωση και λειτουργία της Γραμματείας\n1. Η Γραμματεία του Συμβουλίου της Επικρατείας αποτελεί Διεύθυνση και διαρθρώνεται σε ένδεκα τμήματα, ως εξής: Τμήματα Α', Β', Γ', Δ', Ε' και ΣΤ', αντίστοιχα των δικαστικών σχηματισμών, Τμήμα Διοικητικού - Οικονομικού, Τμήμα Καταθέσεων και Πρωτοκόλλου Τμήμα Πληροφορικής και Τεχνολογιών, Τμήμα Καθαρογραφής, και Τμήμα Τεκμηρίωσης και Αρχείου.\n2. Οι οργανικές θέσεις των δικαστικών υπαλλήλων κατανέμονται ως εξής:\nα) Στη Διεύθυνση έξι θέσεις του κλάδου γραμματέων.\nβ) Στα τμήματα Α' έως και ΣΤ' πέντε θέσεις του κλάδου γραμματέων.\nγ) Στο Τμήμα Διοικητικού - Οικονομικού έξι θέσεις του κλάδου γραμματέων, εκ των οποίων δύο θέσεις διατίθενται για την άσκηση των προβλεπομένων στο άρθρο 32Α παρ. 3 καθηκόντων.\nδ) Στο Τμήμα Καταθέσεων και Πρωτοκόλλου επτά θέσεις του κλάδου γραμματέων.\nε) Στο Τμήμα Πληροφορικής και Τεχνολογιών οι θέσεις του κλάδου πληροφορικής και μια θέση του κλάδου γραμματέων.\nστ) Στο Τμήμα Καθαρογραφής, έξι θέσεις του κλάδου γραμματέων και οι θέσεις του κλάδου δακτυλογράφων.\nζ) Στο Τμήμα Τεκμηρίωσης και Αρχείου έξι θέσεις του κλάδου γραμματέων.\n3. Οι θέσεις του κλάδου επιμελητών δικαστηρίων υπάγονται απευθείας στη Διεύθυνση.\nΑρμοδιότητες Διεύθυνσης και Τμημάτων\n1. Στη Διεύθυνση και στα Τμήματα, εκτός από τις αρμοδιότητες που προβλέπονται στις λοιπές διατάξεις του παρόντος κανονισμού, ανήκουν και οι αρμοδιότητες που ορίζονται στις επόμενες παραγράφους.\n2. Στις αρμοδιότητες της Διεύθυνσης ανήκουν:\nα) Η γραμματειακή και η εν γένει διοικητική υποστήριξη του Προέδρου.\nβ) Η γραμματειακή και η εν γένει διοικητική υποστήριξη της δικαστικής Ολομελείας κατά τα οριζόμενα στην παράγραφο 3, της Ολομελείας σε συμβούλιο, καθώς και των ειδικών δικαστηρίων και συμβουλίων, στα οποία, κατά τις κείμενες διατάξεις, καθήκοντα γραμματέα ασκεί ο Προϊστάμενος της Γραμματείας του Συμβουλίου της Επικρατείας χωρίς να προβλέπεται γραμματειακή υποστήριξη από άλλη υπηρεσία.\nγ) Η γραμματειακή και η εν γένει διοικητική υποστήριξη του Προϊσταμένου της Γραμματείας.\nδ) Η διεκπεραίωση της αλληλογραφίας που διακινείται μέσω της ηλεκτρονικής διεύθυνσης του Προέδρου.\nε) Η ενημέρωση δικαστών και δικαστικών υπαλλήλων για υπηρεσιακά θέματα.\nστ) Η ενημέρωση των δικαστών και των προϊσταμένων των οργανικών μονάδων για τους δικαστές, οι οποίοι, για υπηρεσιακούς λόγους, έχουν απαλλαγεί προσωρινώς από την άσκηση των κυρίων καθηκόντων τους.\nζ) Η γραμματειακή και η εν γένει διοικητική υποστήριξη της Επιτροπής Επικοινωνίας και Διεθνών Σχέσεων.\nη) Η εκπαίδευση των επιμελητών σε θέματα επιδόσεων.\nθ) Η έγκριση για την πρόσβαση στους φακέλους του αρχείου.\nι) Η μέριμνα για την εύρυθμη λειτουργία της υπηρεσίας ασφαλείας του κτιρίου και της υπηρεσίας υποδοχής και ενημέρωσης.\nια) Η μέριμνα για την ευταξία στους κοινόχρηστους χώρους του Δικαστηρίου.\nιβ) Η εποπτεία των υπαλλήλων που είναι υπεύθυνοι για τη φύλαξη και την τεχνική υποστήριξη του κτιρίου.\n3. Στις αρμοδιότητες της Διεύθυνσης, ως γραμματείας της δικαστικής Ολομελείας, και στις αρμοδιότητες των τμημάτων Α' έως ΣΤ', ανήκουν:\nα) Η έκδοση πιστοποιητικών και βεβαιώσεων.\nβ) Η ηλεκτρονική σύνταξη, σε ιδιαίτερο αρχείο εκτός του Ο.Π.Σ., στο τέλος κάθε μήνα, των εκθεμάτων του επόμενου μήνα.\nγ) Η διεκπεραίωση της αλληλογραφίας.\nδ) Η έκδοση των στατιστικών στοιχείων, όπως προκύπτουν από το Ο.Π.Σ.\nε) Η παροχή στον πρόεδρο, σε τακτική βάση, των απαραίτητων στοιχείων για την παρακολούθηση των εργασιών και την οργάνωση του ετήσιου προγραμματισμού του σχηματισμού.\nστ) Η κατάρτιση και υποβολή στον πρόεδρο σχεδίου πινάκων συμμετοχής των δικαστών ανά δικάσιμο και σύνθεση.\nζ) Η κατάρτιση πίνακα χρεώσεων των υποθέσεων σε εισηγητές και βοηθούς εισηγητές.\nη) Η ενημέρωση του θεματικού ευρετηρίου των υποθέσεων του σχηματισμού.\nι) Η κατάρτιση σχεδίων πράξεων ορισμού εισηγητή και δικασίμου.\nια) Η επιμέλεια για την επίδοση εγγράφων και αποφάσεων, κατά τα προβλεπόμενα ιδίως στα άρθρα 21, 34Α, 34Β, 34 παρ. 5 του Π.Δ. 18/1989 ή στο διατακτικό αποφάσεως, καθώς και η σύνταξη των σχετικών σχεδίων αποδεικτικών επιδόσεως και διαβιβαστικών αποστολής τους.\nιβ) Η αναγκαία για την εφαρμογή του άρθρου 53 του Π.Δ. 18/1989 αλληλογραφία.\nιγ) Η ενημέρωση των δικαστών για τις διασκέψεις και η παράδοση σε αυτούς των υπομνημάτων και λοιπών εγγράφων.\nιδ) Η μέριμνα για τη δημοσίευση και θεώρηση των αποφάσεων, καθώς και η καθαρογραφή τους.\nιε) Η διαβίβαση των δικογραφιών και των εκθεμάτων στο αρχείο.\n4. Στις αρμοδιότητες του Τμήματος Τεκμηρίωσης και Αρχείου ανήκουν:\nα) Η συλλογή της νομοθεσίας και νομολογίας κατά την προκαταρκτική επεξεργασία της δικογραφίας, σύμφωνα με τα οριζόμενα στο άρθρο 10.\nβ) Η παροχή συνδρομής στους δικαστές για την έρευνα της νομοθεσίας, της νομολογίας και της θεωρίας, καθώς και η εν γένει εξυπηρέτησή τους.\nγ) Η ενημέρωση του αριθμητικού και του καθ' ύλην ευρετηρίου του Ο.Π.Σ.\nδ) Η μέριμνα για την προμήθεια Φ.Ε.Κ., βιβλίων, νομικών περιοδικών και συλλογών νομολογίας και νομοθεσίας, καθώς και για εργασίες βιβλιοδέτησης.\nε) Η διαχείριση του υλικού της βιβλιοθήκης και η σχετική ενημέρωση του Ο.Π.Σ.\nστ) Η γραμματειακή και η εν γένει διοικητική υποστήριξη της Επιτροπής Νομολογίας και Έρευνας.\nζ) Η αρχειοθέτηση και φύλαξη δικογραφιών, εγγράφων και λοιπού υλικού.\nη) Η χορήγηση, μετά την αρχειοθέτηση, αντιγράφων και η έκδοση σχετικών πιστοποιητικών ή βεβαιώσεων.\n5. Στις αρμοδιότητες του Τμήματος Διοικητικού - Οικονομικού ανήκουν:\nα) Η τήρηση των ατομικών φακέλων των δικαστικών λειτουργών και υπαλλήλων του Δικαστηρίου.\nβ) Η παροχή στοιχείων στο Ανώτατο Δικαστικό Συμβούλιο Διοικητικής Δικαιοσύνης, τα όργανα επιθεώρησης, τα υπηρεσιακά συμβούλια και τα πειθαρχικά όργανα, για τις υποθέσεις που αφορούν τους δικαστικούς λειτουργούς και υπαλλήλους του Δικαστηρίου, καθώς και η συνδρομή του εισηγητή συμβούλου ή του βοηθού του.\nγ) Η εκκαθάριση των αποδοχών των δικαστικών λειτουργών, των αποζημιώσεων για τη συμμετοχή σε Συμβούλια και Επιτροπές που λειτουργούν στο Δικαστήριο, καθώς και των υπερωριών των υπαλλήλων και η χορήγηση των σχετικών βεβαιώσεων σε μηνιαία βάση.\nδ) Η ενημέρωση των δικαστών και των προϊσταμένων των οργανικών μονάδων για την έναρξη και τη διάρκεια αδείας δικαστών.\nε) Η κατάρτιση και εκτέλεση του ετήσιου προγράμματος προμηθειών κάθε είδους και η διαχείριση του υπηρεσιακού υλικού.\nστ) Η μέριμνα για τη συντήρηση του κτιρίου, του μηχανογραφικού εξοπλισμού, του μηχανολογικού και κάθε είδους υλικού του Δικαστηρίου, σε συνεργασία με τους υπαλλήλους που ασχολούνται με την τεχνική υποστήριξη του κτιρίου.\nζ) Η γραμματειακή και η εν γένει διοικητική υποστήριξη της Επιτροπής Διοικητικής Μέριμνας και Ασφαλείας.\nη) Η παρακολούθηση των προσθέτων καθηκόντων που ανατίθενται στους δικαστικούς λειτουργούς και η καταχώριση των σχετικών πράξεων στο Ο.Π.Σ.\nθ) Η παροχή στοιχείων στο Ανώτατο Δικαστικό Συμβούλιο Διοικητικής Δικαιοσύνης, τα όργανα επιθεώρησης, τα υπηρεσιακά συμβούλια και τα πειθαρχικά όργανα, για τις υποθέσεις που αφορούν τους δικαστικούς λειτουργούς και υπαλλήλους των τακτικών διοικητικών δικαστηρίων, καθώς και η συνδρομή του εισηγητή συμβούλου ή του βοηθού του.\nι) Η τήρηση των απαραίτητων για την επιθεώρηση στοιχείων των ατομικών φακέλων των δικαστικών λειτουργών των τακτικών διοικητικών δικαστηρίων.\nια) Η γραμματειακή και εν γένει διοικητική υποστήριξη της Διαχειριστικής Επιτροπής.\n6. Στις αρμοδιότητες του Τμήματος Καταθέσεων και Πρωτοκόλλου ανήκουν:\nα) Η καταχώριση στο Ο.Π.Σ. των ενδίκων βοηθημάτων και μέσων.\nβ) Η διαβίβαση, κατά περίπτωση, στο αρμόδιο τμήμα ή στον εισηγητή των δικογράφων και των εγγράφων που πρέπει να συσχετισθούν με εκκρεμείς υποθέσεις.\nγ) Η τήρηση του Γενικού Πρωτοκόλλου, του Εισηγητικού Πρωτοκόλλου, του Πρωτοκόλλου Υποβολής Παραιτήσεων, καθώς και του φακέλου του άρθρου 52 παρ. 2.\nδ) Η διεκπεραίωση των εξερχομένων εγγράφων.\nε) Η διεκπεραίωση της αλληλογραφίας που διακινείται μέσω της ηλεκτρονικής διεύθυνσης του Δικαστηρίου.\n7. Στις αρμοδιότητες του Τμήματος Πληροφορικής και Τεχνολογιών ανήκουν:\nα) Η μέριμνα για τη διαχείριση του Ο.Π.Σ., την ασφάλεια, τη συντήρηση του δικτύου, των εφαρμογών και εν γένει του εξοπλισμού μηχανογράφησης.\nβ) Η εγκατάσταση, συντήρηση και αναβάθμιση του λογισμικού.\nγ) Η παροχή συνδρομής στους δικαστικούς λειτουργούς και υπαλλήλους σε θέματα Ο.Π.Σ.\nδ) Η παροχή στατιστικών δεδομένων για τις εργασίες του Δικαστηρίου.\nε) Η χορήγηση νομολογιακού υλικού σε ψηφιακή μορφή, κατά τα οριζόμενα στο άρθρο 30 περ. δ' του παρόντος.\nστ) Η γραμματειακή και η εν γένει διοικητική υποστήριξη της Επιτροπής Πληροφοριακών Συστημάτων.\n8. Στις αρμοδιότητες του Τμήματος Καθαρογραφής ανήκει, ιδίως, η καθαρογραφή των αποφάσεων, των πρακτικών επεξεργασίας, των πρακτικών και λοιπών εγγράφων του Δικαστηρίου.\nΣτα καθήκοντα των επιμελητών ανήκουν:\nα) Η διακίνηση των δικογραφιών, των εγγράφων και της εν γένει αλληλογραφίας.\nβ) Οι επιδόσεις, σύμφωνα με τα άρθρα 21 και 40 του Π.Δ. 18/1989.\nγ) Η παροχή των κατ' άρθρο 22 παρ. 4 του παρόντος υπηρεσιών.\nδ) Η επικουρία των δικαστών κατά την εκτέλεση των υπηρεσιακών τους καθηκόντων και η υποστήριξη των οργανικών μονάδων του Δικαστηρίου.\nΣυντήρηση και ασφάλεια κτιρίου\n1. Το προσωπικό της τεχνικής υπηρεσίας έχει ως έργο την συντήρηση και διασφάλιση των όρων καλής λειτουργίας του κτιρίου και των υποδομών του.\n2. Το προσωπικό ασφαλείας έχει ως έργο τη φύλαξη των χώρων και των εγκαταστάσεων του Δικαστηρίου.\nΟΛΟΚΛΗΡΩΜΕΝΟ ΠΛΗΡΟΦΟΡΙΑΚΟ ΣΥΣΤΗΜΑ -ΒΙΒΛΙΑ\n1. Το Ολοκληρωμένο Πληροφοριακό Σύστημα (Ο.Π.Σ.) αποτελείται από το σύνολο του υλικού εξοπλισμού, του λογισμικού και του δικτύου που είναι εγκατεστημένα στο κατάστημα του Δικαστηρίου και χρησιμοποιούνται για τη διεξαγωγή των εργασιών του και την ενημέρωση και εξυπηρέτηση του κοινού.\n2. Οι εργασίες της γραμματείας διεξάγονται μέσω του Ο.Π.Σ. Όλα τα έγγραφα που συντάσσονται από τις οργανικές μονάδες, εκτός από τις ανακοινώσεις και τις προσκλήσεις, δημιουργούνται μέσω της αντίστοιχης εφαρμογής του Ο.Π.Σ.\n3. Όλα τα κείμενα των αποφάσεων, πρακτικών και λοιπών εγγράφων, τα οποία εκδίδονται κατά την άσκηση των δικαιοδοτικών και διοικητικών αρμοδιοτήτων του Δικαστηρίου, εισάγονται στο Ο.Π.Σ. Στην εφαρμογή του Ο.Π.Σ., στην οποία έχουν πρόσβαση μόνον οι δικαστικοί λειτουργοί, αναρτάται η ημερήσια διάταξη του Ανωτάτου Δικαστικού Συμβουλίου Διοικητικής Δικαιοσύνης.\n4. H ηλεκτρονική κατάθεση δικογράφων και η χορήγηση πιστοποιητικών και λοιπών εγγράφων σε ψηφιακή μορφή γίνεται μέσω του Ο.Π.Σ., σύμφωνα με τις κείμενες διατάξεις.\n5. Το Δικαστήριο διαθέτει διαδικτυακό τόπο με όνομα χώρου www.ste.gr. Ο διαδικτυακός αυτός τόπος περιέχει ιδίως:\nα) πληροφορίες για την οργάνωση και λειτουργία του Δικαστηρίου,\nβ) οδηγίες για την εξυπηρέτηση του κοινού,\nγ) κατάλογο με τα στοιχεία επικοινωνίας των δικαστών και των γραμματειών του Δικαστηρίου,\nδ) εκθέματα και στοιχεία για την εξυπηρέτηση των διαδίκων,\nε) ενημερωτικά δελτία και ανακοινώσεις,\nστ) σημαντικές αποφάσεις του Δικαστηρίου,\nζ) δελτία νομολογιακής και βιβλιογραφικής ενημέρωσης,\nη) αποφάσεις και ευρετήρια νομολογίας προηγουμένων ετών.\n1. Οι εγγραφές όλων των περιπτώσεων των άρθρων 53, 54 και 55 του παρόντος, καθώς και κάθε άλλη εγγραφή που απορρέει από διατάξεις της κείμενης νομοθεσίας, ταξινομούνται κατ' έτος και συνιστούν τα αντίστοιχα βιβλία που τηρούνται ηλεκτρονικώς.\n2. Υπό την επιφύλαξη των οριζομένων στην παράγραφο 4 του άρθρου 51, ειδικώς για τις εγγραφές των περιπτώσεων 1, 2 και 3 του άρθρου 53, ο καταθέτης του δικογράφου υπογράφει σε ιδιαίτερο έγγραφο πράξη καταθέσεως. Το πρωτότυπο τηρείται σε ιδιαίτερο φάκελο στο Τμήμα Καταθέσεων και Πρωτοκόλλου.\n3. Με απόφαση του Προέδρου, ύστερα από εισήγηση της Επιτροπής Πληροφοριακών Συστημάτων, προβλέπεται η καταχώριση στο Ο.Π.Σ. και κάθε άλλης αναγκαίας για τις εργασίες του Δικαστηρίου εγγραφής.\nΔιεκπεραίωση εργασιών επί ενδίκων βοηθημάτων και σχεδίων διαταγμάτων\nΟι εργασίες που εκτελεί η γραμματεία επί ενδίκων βοηθημάτων και σχεδίων διαταγμάτων διεκπεραιώνονται με καταχώριση στο Ο.Π.Σ. Η καταχώριση αυτή περιλαμβάνει τις εξής, ιδίως, εγγραφές:\n1) Κατάθεση εισαγωγικών δικογράφων κυρίας διαδικασίας: Καταχωρίζονται, με αύξοντα αριθμό και ημερομηνία, κατά τη σειρά της καταθέσεως ή περιελεύσεως στο Δικαστήριο, τα εισαγωγικά δικόγραφα κυρίας διαδικασίας και, ιδίως, αιτήσεις ακυρώσεως και αναιρέσεως, προσφυγές, εφέσεις, τριτανακοπές, αιτήσεις ερμηνείας ή διορθώσεως αποφάσεων, επανασυζητήσεως, κανονισμού αρμοδιότητας και αιτήσεις συζητήσεως στο ακροατήριο.\nΕπίσης καταχωρίζονται τα στοιχεία των διαδίκων και το ονοματεπώνυμο του καταθέτοντος, το αντικείμενο των δικογράφων περιληπτικά, το αρμόδιο τμήμα και ο αριθμός του παραβόλου. Αν το δικόγραφο δεν έχει κατατεθεί στο Δικαστήριο, σημειώνονται τα στοιχεία του διαβιβαστικού εγγράφου.\n2) Κατάθεση εισαγωγικών δικογράφων προσωρινής δικαστικής προστασίας: Καταχωρίζονται, με αύξοντα αριθμό και ημερομηνία, κατά τη σειρά της καταθέσεως ή περιελεύσεως στο Δικαστήριο, τα εισαγωγικά δικόγραφα με αίτημα προσωρινής δικαστικής προστασίας και, ιδίως, αιτήσεις αναστολής και ασφαλιστικών μέτρων, αιτήσεις ανακλήσεως αποφάσεων αναστολής και ασφαλιστικών μέτρων και αιτήσεις ανακλήσεως προσωρινής διαταγής. Επίσης καταχωρίζονται τα στοιχεία των διαδίκων και το ονοματεπώνυμο του καταθέτοντος, το αντικείμενο των δικογράφων περιληπτικά, το αίτημα προσωρινής διαταγής, ο αρμόδιος σχηματισμός και ο αριθμός του παραβόλου. Αν το δικόγραφο δεν έχει κατατεθεί στο Δικαστήριο, σημειώνονται τα στοιχεία του διαβιβαστικού εγγράφου. Σε περίπτωση που έχει ασκηθεί και κύριο ένδικο βοήθημα, το δικόγραφο συσχετίζεται με την κύρια υπόθεση.\n3) Κατάθεση λοιπών δικογράφων: Καταχωρίζονται, με αύξοντα αριθμό και ημερομηνία, κατά τη σειρά της καταθέσεως ή περιελεύσεως στο Δικαστήριο, τα δικόγραφα προσθέτων λόγων και παρεμβάσεων, οι αιτήσεις εξαιρέσεως και τα υπομνήματα που κατατίθενται ως τη συζήτηση. Επίσης καταχωρίζονται τα στοιχεία των διαδίκων, το ονοματεπώνυμο του καταθέτοντος, το είδος του δικογράφου, ο αρμόδιος σχηματισμός και ο εισηγητής της υποθέσεως. Τα δικόγραφα αυτά συσχετίζονται με την οικεία υπόθεση κυρίας ή προσωρινής δικαστικής προστασίας.\n4) Υποβολή παραιτήσεων και κάθε είδους δηλώσεων και αιτήσεων: Καταχωρίζονται, με αύξοντα αριθμό και ημερομηνία, κατά τη σειρά καταθέσεως ή περιελεύσεως στο Δικαστήριο, οι παραιτήσεις από δικόγραφα, οι κάθε είδους δηλώσεις και αιτήσεις, τα στοιχεία του δηλούντος ή αιτούντος και τα πληρεξούσια και λοιπά νομιμοποιητικά έγγραφα. Τα έγγραφα αυτά συσχετίζονται με την οικεία υπόθεση.\n5) Δημοσίευση αποφάσεων: Καταχωρίζονται, με αύξοντα αριθμό και ημερομηνία, οι δημοσιευόμενες αποφάσεις, ο οικείος σχηματισμός, οι συνθέσεις της συζητήσεως και δημοσιεύσεως, τα στοιχεία των διαδίκων, ο εισηγητής και τα κύρια σημεία του διατακτικού.\n6) Έκδοση αποφάσεων σε συμβούλιο: Καταχωρίζονται ο αριθμός της αποφάσεως και η ημερομηνία εκδόσεώς της, ο οικείος σχηματισμός και η σύνθεση, τα στοιχεία των διαδίκων, ο εισηγητής και τα κύρια σημεία του διατακτικού.\n7) Έκδοση αποφάσεων προσωρινής δικαστικής προστασίας: Καταχωρίζονται, με αύξοντα αριθμό και ημερομηνία, οι εκδιδόμενες αποφάσεις και η σύνθεση, τα στοιχεία των διαδίκων, ο εισηγητής και τα κύρια σημεία του διατακτικού.\n8) Αποδοχή παραιτήσεων: Καταχωρίζονται, με αύξοντα αριθμό και ημερομηνία, η πράξη του Προέδρου ή το πρακτικό του οικείου σχηματισμού για την αποδοχή της παραιτήσεως και τα στοιχεία των διαδίκων.\n9) Τήρηση εισηγητικού πρωτοκόλλου: Καταχωρίζονται, με αύξοντα αριθμό και ημερομηνία, τα έγγραφα της Διοίκησης που σχετίζονται με συγκεκριμένη υπόθεση, τα στοιχεία ταυτότητάς τους, το περιεχόμενό τους περιληπτικά και ο παραλήπτης.\n10) Καταχώριση σχεδίων διαταγμάτων: Καταχωρίζονται, με αύξοντα αριθμό και ημερομηνία, τα σχέδια διαταγμάτων, το αντικείμενό τους, ο αριθμός πρωτοκόλλου του διαβιβαστικού εγγράφου, ο εισηγητής και ο βοηθός εισηγητής, η ημερομηνία συζητήσεως και ο αριθμός της γνωμοδοτήσεως.\n11) Έκδοση πρακτικών επεξεργασίας σχεδίων διαταγμάτων: Καταχωρίζονται, με αύξοντα αριθμό και ημερομηνία, τα πρακτικά, η ημερομηνία συζητήσεως, ο αριθμός πρωτοκόλλου του διαβιβαστικού εγγράφου, ο αριθμός καταχώρισης του σχεδίου διατάγματος, ο εισηγητής και ο βοηθός εισηγητής, το αντικείμενο του σχεδίου, το αποτέλεσμα της επεξεργασίας και η διακίνηση του φακέλου μέχρι την αρχειοθέτησή του.\n12) Σύνταξη πινακίου κατά σχηματισμούς, συνθέσεις και δικασίμους: Καταχωρίζονται, με αύξοντα αριθμό, οι υποθέσεις, οι διάδικοι, ο αριθμός και η ημερομηνία καταθέσεως των δικογράφων, ο εισηγητής και ο βοηθός εισηγητής, η ημερομηνία της προηγουμένης δικασίμου, ο αριθμός των αναβολών, η συζήτηση, η ημερομηνία αναβολής, ο αριθμός της αποφάσεως και το αποτέλεσμα της δίκης ή ο αριθμός του πρακτικού παραιτήσεως.\n13) Κατάρτιση εκθέματος: Καταχωρίζονται, με αύξουσα αρίθμηση και κατά σύνθεση, δικάσιμο, αίθουσα και ώρα συνεδριάσεως, οι υποθέσεις κάθε δικαστικού σχηματισμού. Αναγράφονται, για κάθε υπόθεση, οι διάδικοι, ο αριθμός καταθέσεως, ο εισηγητής και ο βοηθός εισηγητής, ο αριθμός των αναβολών, ο αριθμός καταθέσεως του δικογράφου προσθέτων λόγων και της παρεμβάσεως και η παραπεμπτική απόφαση. Επίσης καταχωρίζονται οι εγγραφές του άρθρου 22 παρ. 1 του παρόντος.\n14) Διακίνηση δικογραφιών αποφάσεων: Καταχωρίζονται ο αριθμός και η ημερομηνία δημοσιεύσεως της αποφάσεως, τα στοιχεία του αιτούντος και οι ημερομηνίες καθαρογραφής, θεώρησης, υπογραφής, θέσης της δικογραφίας στο αρχείο και επιστροφής του φακέλου στη Διοίκηση.\n15) Διακίνηση δικογραφιών αποφάσεων σε συμβούλιο: Καταχωρίζονται ο αριθμός και η ημερομηνία εκδόσεως της αποφάσεως, τα στοιχεία του αιτούντος και οι ημερομηνίες καθαρογραφής, θεώρησης, υπογραφής και θέσης της δικογραφίας στο αρχείο. Καταχωρίζονται επίσης η ημερομηνία κοινοποιήσεως της αποφάσεως στον αιτούντα και η ημερομηνία καταθέσεως αιτήσεως για τη συζήτηση της υποθέσεως στο ακροατήριο.\n16) Διακίνηση δικογραφιών αποφάσεων προσωρινής δικαστικής προστασίας: Καταχωρίζονται ο αριθμός και η ημερομηνία εκδόσεως της αποφάσεως, τα στοιχεία του αιτούντος και οι ημερομηνίες καθαρογραφής, θεώρησης, υπογραφής, θέσης της δικογραφίας στο αρχείο και επιστροφής του φακέλου στη Διοίκηση.\n17) Διακίνηση φακέλων πρακτικών επεξεργασίας: Καταχωρίζονται ο αριθμός και η ημερομηνία εκδόσεως του πρακτικού και οι ημερομηνίες καθαρογραφής, θεώρησης, υπογραφής, θέσης του φακέλου στο αρχείο και επιστροφής του σχεδίου και των συνοδευτικών στοιχείων στη Διοίκηση.\n18) Διακίνηση δικογραφιών παραιτήσεων επί κυρίων υποθέσεων: Καταχωρίζονται τα πρακτικά παραιτήσεων με τον αύξοντα αριθμό και την ημερομηνία του βιβλίου αποδοχής παραιτήσεων, τα στοιχεία του αιτούντος, καθώς και η ημερομηνία θέσης της δικογραφίας στο αρχείο.\n19) Διακίνηση δικογραφιών παραιτήσεων επί υποθέσεων σε συμβούλιο: Καταχωρίζονται τα πρακτικά παραιτήσεων με τον αύξοντα αριθμό και την ημερομηνία του βιβλίου αποδοχής παραιτήσεων, τα στοιχεία του αιτούντος, καθώς και η ημερομηνία θέσης της δικογραφίας στο αρχείο.\n20) Διακίνηση δικογραφιών παραιτήσεων επί υποθέσεων προσωρινής δικαστικής προστασίας: Καταχωρίζονται τα πρακτικά παραιτήσεων με τον αύξοντα αριθμό και την ημερομηνία του βιβλίου αποδοχής παραιτήσεων, τα στοιχεία του αιτούντος, καθώς και η ημερομηνία θέσης της δικογραφίας στο αρχείο.\n21) Απόσυρση σχεδίων διαταγμάτων: Καταχωρίζονται τα στοιχεία ταυτότητας του εγγράφου με το οποίο ζητείται η απόσυρση του σχεδίου. Το έγγραφο αυτό συσχετίζεται με τον αύξοντα αριθμό και την ημερομηνία του σχεδίου.\nΔιεκπεραίωση εργασιών συμβουλίων και επιτροπών\nΟι εργασίες που εκτελεί η γραμματεία στις διαδικασίες ενώπιον συμβουλίων και επιτροπών διεκπεραιώνονται με καταχώριση στο Ο.Π.Σ. Η καταχώριση αυτή περιλαμβάνει τις εξής, ιδίως, εγγραφές:\n1) Τήρηση πρωτοκόλλου Ολομελείας σε συμβούλιο: Καταχωρίζονται, με αύξοντα αριθμό και ημερομηνία, τα έγγραφα που σχετίζονται με αρμοδιότητα της Ολομελείας σε συμβούλιο. Εισάγονται τα στοιχεία ταυτότητας του εγγράφου, το περιεχόμενό του περιληπτικά και ο χαρακτηρισμός του. Με το έγγραφο συσχετίζεται το οικείο πρακτικό ή η απόφαση της Ολομελείας.\n2) Έκδοση πρακτικών και αποφάσεων Ολομελείας σε συμβούλιο: Καταχωρίζονται ο αριθμός και η ημερομηνία εκδόσεως των πρακτικών και των αποφάσεων, το θέμα περιληπτικά, ο εισηγητής και ο βοηθός εισηγητής.\n3) Τήρηση πρωτοκόλλου Ανωτάτου Δικαστικού Συμβουλίου Διοικητικής Δικαιοσύνης: Καταχωρίζονται, με αύξοντα αριθμό και ημερομηνία, τα ερωτήματα και λοιπά έγγραφα που σχετίζονται με αρμοδιότητα του Ανωτάτου Δικαστικού Συμβουλίου Διοικητικής Δικαιοσύνης. Εισάγονται τα στοιχεία ταυτότητας του εγγράφου, το περιεχόμενό του περιληπτικά και ο χαρακτηρισμός του. Με το έγγραφο συσχετίζεται η οικεία πράξη ή απόφαση του συμβουλίου.\n4) Έκδοση πράξεων και αποφάσεων Ανωτάτου Δικαστικού Συμβουλίου Διοικητικής Δικαιοσύνης: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n5) Τήρηση πρωτοκόλλου Ανωτάτου Πειθαρχικού Συμβουλίου του άρθρου 91 του Συντάγματος: Καταχωρίζονται, με αύξοντα αριθμό και ημερομηνία, τα έγγραφα που σχετίζονται με αρμοδιότητα του Ανωτάτου Πειθαρχικού Συμβουλίου. Εισάγονται τα στοιχεία ταυτότητας του εγγράφου, το περιεχόμενό του περιληπτικά και ο χαρακτηρισμός του. Με το έγγραφο συσχετίζεται η οικεία πράξη ή απόφαση του συμβουλίου.\n6) Έκδοση πράξεων και αποφάσεων Ανωτάτου Πειθαρχικού Συμβουλίου του άρθρου 91 του Συντάγματος: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n7) Τήρηση πρωτοκόλλου Πειθαρχικού Συμβουλίου: Καταχωρίζονται, με αύξοντα αριθμό και ημερομηνία, τα έγγραφα που σχετίζονται με αρμοδιότητα του Επταμελούς και Εννεαμελούς Πειθαρχικού Συμβουλίου. Εισάγονται τα στοιχεία ταυτότητας του εγγράφου, το περιεχόμενό του περιληπτικά και ο χαρακτηρισμός του. Με το έγγραφο συσχετίζεται η οικεία πράξη ή απόφαση του συμβουλίου.\n8) Έκδοση πράξεων και αποφάσεων Επταμελούς Πειθαρχικού Συμβουλίου: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n9) Έκδοση πράξεων και αποφάσεων Εννεαμελούς Πειθαρχικού Συμβουλίου: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n10) Τήρηση πρωτοκόλλου Δικαστικού Συμβουλίου: Καταχωρίζονται, με αύξοντα αριθμό και ημερομηνία, τα έγγραφα που σχετίζονται με αρμοδιότητα του Πενταμελούς και Επταμελούς Δικαστικού Συμβουλίου. Εισάγονται τα στοιχεία ταυτότητας του εγγράφου, το περιεχόμενό του περιληπτικά και ο χαρακτηρισμός του. Με το έγγραφο συσχετίζεται η οικεία πράξη ή απόφαση του συμβουλίου.\n11) Έκδοση πράξεων και αποφάσεων Πενταμελούς Δικαστικού Συμβουλίου: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n12) Έκδοση πράξεων και αποφάσεων Επταμελούς Δικαστικού Συμβουλίου: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n13) Τήρηση πρωτοκόλλου Υπηρεσιακού Συμβουλίου: Καταχωρίζονται, με αύξοντα αριθμό και ημερομηνία, τα ερωτήματα και λοιπά έγγραφα που σχετίζονται με αρμοδιότητα του Πενταμελούς και Επταμελούς Υπηρεσιακού Συμβουλίου. Εισάγονται τα στοιχεία ταυτότητας του εγγράφου, το περιεχόμενό του περιληπτικά και ο χαρακτηρισμός του. Με το έγγραφο συσχετίζεται η οικεία πράξη ή απόφαση του συμβουλίου.\n14) Έκδοση πράξεων και αποφάσεων Πενταμελούς Υπηρεσιακού Συμβουλίου: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n15) Έκδοση πράξεων και αποφάσεων Επταμελούς Υπηρεσιακού Συμβουλίου: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά, ο εισηγητής και ο βοηθός εισηγητής.\n16) Τήρηση πρωτοκόλλου επιθεώρησης παρέδρων και εισηγητών: Καταχωρίζονται, με αύξοντα αριθμό και ημερομηνία, τα εισερχόμενα και εξερχόμενα έγγραφα που αφορούν την επιθεώρηση των παρέδρων και εισηγητών, τα στοιχεία ταυτότητας των εγγράφων, οι προσφυγές, η ημερομηνία καταθέσεως και ο προσφεύγων.\n17) Τήρηση πρωτοκόλλου επιθεώρησης δικαστών τακτικών διοικητικών δικαστηρίων: Καταχωρίζονται, με αύξοντα αριθμό και ημερομηνία, τα εισερχόμενα και εξερχόμενα έγγραφα που αφορούν την επιθεώρηση των δικαστών των τακτικών διοικητικών δικαστηρίων, τα στοιχεία ταυτότητας των εγγράφων, οι προσφυγές, η ημερομηνία καταθέσεως και ο προσφεύγων.\n18) Τήρηση πρωτοκόλλου πειθαρχικής δίωξης παρέδρων και εισηγητών: Καταχωρίζονται, με αύξοντα αριθμό και ημερομηνία, τα εισερχόμενα και εξερχόμενα έγγραφα που αφορούν την πειθαρχική δίωξη παρέδρων και εισηγητών.\n19) Τήρηση πρωτοκόλλου πειθαρχικής δίωξης δικαστών των τακτικών διοικητικών δικαστηρίων: Καταχωρίζονται, με αύξοντα αριθμό και ημερομηνία, τα εισερχόμενα και εξερχόμενα έγγραφα που αφορούν την πειθαρχική δίωξη δικαστών των τακτικών διοικητικών δικαστηρίων.\n20) Έκδοση πράξεων και αποφάσεων Πρωτοβάθμιου Συμβουλίου Επιθεώρησης παρέδρων και εισηγητών: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά και ο εισηγητής.\n21) Έκδοση πράξεων και αποφάσεων Δευτεροβάθμιου Συμβουλίου Επιθεώρησης παρέδρων και εισηγητών: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά και ο εισηγητής.\n22) Έκδοση πράξεων και αποφάσεων Συμβουλίου Επιθεώρησης δικαστών των τακτικών διοικητικών δικαστηρίων: Καταχωρίζονται ο αριθμός και η ημερομηνία εκδόσεως των πράξεων και των αποφάσεων, το θέμα περιληπτικά και ο εισηγητής.\n23) Τήρηση πρωτοκόλλου Συμβουλίου και Επιτροπής ελέγχου συμμόρφωσης της Διοίκησης: Καταχωρίζονται, με αύξοντα αριθμό και ημερομηνία, τα εισερχόμενα και εξερχόμενα έγγραφα που αφορούν τις διαδικασίες για τον έλεγχο συμμόρφωσης της Διοίκησης ενώπιον του Τριμελούς Συμβουλίου του άρθρου 2 του Ν. 3068/2002 (ΦΕΚ Α' 274) και της Επιτροπής του άρθρου 5 του Ν. 470/1984 (ΦΕΚ Α' 112), τα στοιχεία ταυτότητας των εγγράφων, το αντικείμενο της αιτήσεως περιληπτικά, η ημερομηνία καταθέσεως, τα στοιχεία του αιτούντος, η αρχή την οποία αφορά η αίτηση και η απόφαση προς την οποία ζητείται η συμμόρφωση. Η αίτηση συσχετίζεται με τα οικεία πρακτικά και αποφάσεις.\n24) Έκδοση πρακτικών του Τριμελούς Συμβουλίου Συμμόρφωσης: Καταχωρίζονται ο αριθμός και η ημερομηνία του πρακτικού, η σύνθεση, τα στοιχεία του αιτούντος, η αρχή την οποία αφορά η αίτηση, ο εισηγητής, ο βοηθός εισηγητής και το διατακτικό.\n25) Έκδοση αποφάσεων του Τριμελούς Συμβουλίου Συμμόρφωσης: Καταχωρίζονται ο αριθμός και η ημερομηνία της αποφάσεως, η σύνθεση, τα στοιχεία του αιτούντος, η αρχή την οποία αφορά η αίτηση, ο εισηγητής, ο βοηθός εισηγητής, το διατακτικό και το τυχόν χρηματικό ποσό της κύρωσης.\n26) Αποδοχή παραιτήσεων κατά τη διαδικασία συμμόρφωσης του Ν. 3068/2002: Καταχωρίζονται, με αύξοντα αριθμό και ημερομηνία, το οικείο πρακτικό και τα στοιχεία του αιτούντος. Το πρακτικό συσχετίζεται με την οικεία αίτηση.\n27) Διακίνηση φακέλων αποφάσεων ή πρακτικών που εκδίδονται κατά τη διαδικασία συμμόρφωσης του Ν. 3068/2002: Καταχωρίζονται ο αριθμός και η ημερομηνία του πρακτικού ή της αποφάσεως, τα στοιχεία του αιτούντος και οι ημερομηνίες καθαρογραφής, θεώρησης, υπογραφής και θέσης του φακέλου στο αρχείο. Καταχωρίζονται επίσης η ημερομηνία κοινοποιήσεως του πρακτικού και της αποφάσεως στην αρχή την οποία αφορά η αίτηση, και η ημερομηνία επιστροφής του φακέλου στη Διοίκηση.\n28) Έκδοση πρακτικών της Επιτροπής του άρθρου 5 του Ν. 1470/1984: Καταχωρίζονται ο αριθμός και η ημερομηνία του πρακτικού, η σύνθεση, τα στοιχεία του αιτούντος, η αρχή την οποία αφορά η αίτηση, ο εισηγητής, ο βοηθός εισηγητής και το αποτέλεσμα.\n29) Αποδοχή παραιτήσεων κατά τη διαδικασία του άρθρου 5 του Ν. 1470/1984: Καταχωρίζονται, με αύξοντα αριθμό και ημερομηνία, το οικείο πρακτικό και τα στοιχεία του αιτούντος. Το πρακτικό συσχετίζεται με την οικεία αίτηση.\n30) Διακίνηση φακέλων πρακτικών που εκδίδονται κατά τη διαδικασία του άρθρου 5 του Ν. 1470/1984: Καταχωρίζονται ο αριθμός και η ημερομηνία του πρακτικού, τα στοιχεία του αιτούντος και οι ημερομηνίες καθαρογραφής, θεώρησης, υπογραφής και θέσης του φακέλου στο αρχείο. Καταχωρίζονται, επίσης, η ημερομηνία κοινοποιήσεως του πρακτικού στην αρχή την οποία αφορά η αίτηση, και η ημερομηνία επιστροφής του φακέλου στη Διοίκηση.\nΔιεκπεραίωση λοιπών εργασιών\nΟι εργασίες που εκτελεί η γραμματεία και περιλαμβάνονται στις περιπτώσεις του άρθρου αυτού διεκπεραιώνονται με καταχώριση στο Ο.Π.Σ. Η καταχώριση αυτή περιλαμβάνει τις εξής, ιδίως, εγγραφές:\n1) Τήρηση αλληλογραφίας Προέδρου: Καταχωρίζονται, με αύξοντα αριθμό και ημερομηνία, ο αριθμός, η ημερομηνία και το αντικείμενο των εγγράφων που απευθύνονται στον Πρόεδρο και τα στοιχεία των απαντητικών εγγράφων.\n2) Καταχώριση πρακτικών διαφόρου ύλης: Καταχωρίζονται, με αύξοντα αριθμό και ημερομηνία, τα πρακτικά, οι αποφάσεις και οι λοιπές πράξεις οργάνων του Δικαστηρίου, για τις οποίες δεν προβλέπεται ειδική καταχώριση, και το περιεχόμενό τους περιληπτικά.\n3) Τήρηση γενικού πρωτοκόλλου: Καταχωρίζεται, με αύξοντα αριθμό και ημερομηνία, οποιοδήποτε έγγραφο, εκτός από τα εμπιστευτικά και τα έγγραφα που απευθύνονται στον Πρόεδρο, για το οποίο δεν προβλέπεται καταχώριση στα άρθρα 53 και 54 του παρόντος. Εισάγονται τα στοιχεία ταυτότητας του εγγράφου, το περιεχόμενό του περιληπτικά και ο χαρακτηρισμός του. Με τα έγγραφα αυτά συσχετίζονται τα απαντητικά έγγραφα.\n4) Τήρηση πρωτοκόλλου οίκοθεν εγγράφων: Καταχωρίζονται τα εκδιδόμενα από το Δικαστήριο έγγραφα που δεν αφορούν υποθέσεις, το περιεχόμενό τους περιληπτικά, ο αποδέκτης, ο αριθμός και η ημερομηνία διεκπεραιώσεώς τους. Τα έγγραφα αυτά συσχετίζονται με τα έγγραφα, σε απάντηση των οποίων εκδόθηκαν.\n5) Τήρηση εμπιστευτικού πρωτοκόλλου: Καταχωρίζονται, με αύξοντα αριθμό και ημερομηνία, τα εισερχόμενα και εξερχόμενα έγγραφα που έχουν χαρακτηρισθεί ως εμπιστευτικά από τον συντάκτη τους ή κρίνονται ως εμπιστευτικά από τον Πρόεδρο και τα στοιχεία ταυ-τότητάς τους. Τα έγγραφα αυτά συσχετίζονται με τα έγγραφα, σε απάντηση των οποίων εκδόθηκαν.\n6) Διεκπεραίωση εγγράφων: Καταχωρίζονται, με αύξοντα αριθμό και ημερομηνία, τα εξερχόμενα έγγραφα, με μνεία του αριθμού πρωτοκόλλου και του αποδέκτη τους.\n7) Καταχώριση προσθέτων καθηκόντων: Καταχωρίζεται το όνομα του δικαστικού λειτουργού, η πράξη και το αντικείμενο της ανάθεσης, η χρονική της διάρκεια, τυχόν απαλλαγή από τα δικαιοδοτικά καθήκοντα και η χρονική διάρκεια της απαλλαγής. Σημειώνεται, επίσης, αν προβλέπεται καταβολή αμοιβής.\nΚαταχώριση στο Ο.Π.Σ.- Παραλαβή εγγράφων\nΌλες οι εγγραφές στο Ο.Π.Σ. γίνονται από τις οργανικές μονάδες σύμφωνα με τις επιμέρους αρμοδιότητές τους. Οι ίδιες μονάδες είναι αρμόδιες για την παραλαβή και διεκπεραίωση των σχετικών εγγράφων.\nΟι αποφάσεις των δικαστικών σχηματισμών και της Επιτροπής Αναστολών, τα πρακτικά επεξεργασίας σχεδίων διαταγμάτων και οι αποφάσεις ή πράξεις της Ολομελείας σε συμβούλιο, του Ανωτάτου Δικαστικού Συμβουλίου Διοικητικής Δικαιοσύνης, των δικαστικών, υπηρεσιακών και πειθαρχικών συμβουλίων, του Τριμελούς Συμβουλίου Συμμόρφωσης του άρθρου 2 του Ν. 3068/2002 και της Επιτροπής του άρθρου 5 του Ν. 1470/1984 καταχωρίζονται στο Ο.Π.Σ. με βάση την κατάταξη του αριθμητικού ευρετηρίου. Προς τον σκοπό αυτό, συντάσσεται από τον εισηγητή δελτίο αριθμητικού ευρετηρίου, το οποίο περιλαμβάνει τις εφαρμοζόμενες διατάξεις, και παραδίδεται μαζί με το σχέδιο της αποφάσεως ή του πρακτικού. Αν δεν παραδοθεί το δελτίο αυτό, η γραμματεία δεν προωθεί το σχέδιο στον πρόεδρο και ενημερώνει τον εισηγητή για να το προσκομίσει το ταχύτερο δυνατόν.\nΠρόσθετες εγγραφές στο Ο.Π.Σ.\nΗ Επιτροπή Πληροφοριακών Συστημάτων μπορεί να καθορίσει τους όρους καταχώρισης στο Ο.Π.Σ. εγγραφών, οι οποίες αφορούν τις εργασίες των ειδικών δικαστηρίων που εδρεύουν στο κατάστημα του Δικαστηρίου.\nΤα έγγραφα που αφορούν προσωπικά δεδομένα δικαστών και υπαλλήλων διακινούνται εντός του Δικαστηρίου σε κλειστό φάκελο.\n1. Στον χώρο του Δικαστηρίου και για την υποστήριξη των εργασιών του λειτουργεί βιβλιοθήκη. Η χρήση της βιβλιοθήκης και του υλικού της ανήκει αποκλειστικά στους δικαστές του Δικαστηρίου, στους υπαλλήλους του και στους ασκούμενους στο Δικαστήριο σπουδαστές της Εθνικής Σχολής Δικαστικών Λειτουργών.\n2. Μετά από άδεια του Προέδρου της Επιτροπής Νομολογίας και Έρευνας, επιτρέπεται σε δικαστές άλλων δικαστηρίων και στους λοιπούς σπουδαστές της Εθνικής Σχολής Δικαστικών Λειτουργών η χρήση της βιβλιοθήκης.\n3. Κατ' εξαίρεση, μετά από ειδική άδεια του Προέδρου της Επιτροπής Νομολογίας και Έρευνας, μπορεί να επιτρέπεται σε τρίτα πρόσωπα η χρήση της βιβλιοθήκης, για περιορισμένο χρονικό διάστημα.\n4. Η χρήση του Ο.Π.Σ. από τα πρόσωπα των παραγράφων 2 και 3 γίνεται μέσω ειδικού κωδικού που επιτρέπει περιορισμένη πρόσβαση μόνο στις εφαρμογές της νομολογίας και της βιβλιοθήκης. Η εξυπηρέτηση των εν λόγω χρηστών γίνεται στο μέτρο που δεν παρακωλύεται η χρήση από τα πρόσωπα της παραγράφου 1.\nΜετά το πέρας του ωραρίου λειτουργίας της Γραμματείας, η χρήση της βιβλιοθήκης επιτρέπεται μόνο στους εν ενεργεία δικαστές του Δικαστηρίου με δική τους ευθύνη. Για τη χρήση αυτή ενημερώνεται υπάλληλος της βιβλιοθήκης, ο οποίος τηρεί σχετική κατάσταση.\n1. Η βιβλιοθήκη λειτουργεί και ως αναγνωστήριο. Στους χώρους της εξασφαλίζονται οι κατάλληλες συνθήκες για μελέτη.\n2. Η χρήση των βιβλίων και λοιπών εντύπων γίνεται, κατά κανόνα, στους χώρους της βιβλιοθήκης. Οι εν ενεργεία δικαστές του Δικαστηρίου μπορούν να δανείζονται βιβλία και λοιπά έντυπα για χρονικό διάστημα δέκα το πολύ ημερών. Για τον δανεισμό γίνεται σχετική καταχώριση στο Ο.Π.Σ.\n3. Με απόφαση της Επιτροπής Νομολογίας και Έρευνας μπορεί να περιορίζεται η χρήση βιβλίων και λοιπών εντύπων, λόγω, ιδίως, της σπανιότητας ή του κινδύνου φθοράς τους. Μπορεί επίσης να περιορίζεται ο δανεισμός βιβλίων και λοιπών εντύπων που παρουσιάζουν αυξημένη ζήτηση.\nΔιατήρηση εγγράφων και φακέλων στο αρχείο του Δικαστηρίου\n1. Τα πρωτότυπα των κάθε είδους αποφάσεων και πρακτικών του Δικαστηρίου φυλάσσονται στο αρχείο, ταξινομούνται κατ' είδος και έτος και βιβλιοδετούνται. Φυλάσσονται, επίσης, τα εκθέματα, τα πάσης φύσεως βιβλία, ο φάκελος του άρθρου 52 παρ. 2, καθώς και, κατά θέματα, τα εισερχόμενα και εξερχόμενα έγγραφα που δεν αφορούν υποθέσεις.\n2. Οι φάκελοι των υποθέσεων και των σχεδίων διαταγμάτων φυλάσσονται στο αρχείο για πέντε έτη.\n3. Μετά τη συμπλήρωση πενταετίας διατηρούνται στους φακέλους:\nα) τα δικόγραφα της δίκης ενώπιον του Δικαστηρίου (αίτηση ακυρώσεως, αίτηση αναιρέσεως, προσφυγή, πρόσθετοι λόγοι, αίτηση αναστολής εκτελέσεως, αίτηση ασφαλιστικών μέτρων, παρέμβαση, τριτανακοπή, υπόμνημα, απόψεις της Διοίκησης κ.λπ.),\nβ) οι αιτήσεις για τον έλεγχο της συμμόρφωσης της Διοίκησης,\nγ) οι δηλώσεις παραιτήσεως και άλλα αιτήματα των διαδίκων,\nδ) τα αποδεικτικά επιδόσεως προς τρίτους, ε) η έκθεση του εισηγητή και η προεισήγηση και\nστ) αντίγραφα του αποσταλέντος προς επεξεργασία σχεδίου διατάγματος.\nΗ εκκαθάριση του αρχείου γίνεται από ειδική επιτροπή, η οποία αποτελείται από ένα Προϊστάμενο οργανικής μονάδας του Δικαστηρίου και δύο υπαλλήλους. Η επιτροπή συγκροτείται από τον Πρόεδρο και επικουρεί-ται στο έργο της από δικαστικούς υπαλλήλους.\nΠρόσβαση στους φακέλους του αρχείου\nΗ πρόσβαση στα στοιχεία των φακέλων, πλην της προεισήγησης, επιτρέπεται, υπό την εποπτεία υπαλλήλου, στους διαδίκους και τους πληρεξουσίους τους. Με τους ίδιους όρους, μπορεί, μετά από άδεια του Προϊσταμένου της Γραμματείας, να επιτραπεί η πρόσβαση και σε όσους δικαιολογούν έννομο συμφέρον.\nΕνώσεις Δικαστικών Λειτουργών και Δικαστικών Υπαλλήλων του Συμβουλίου της Επικρατείας\nΚατά το σχεδιασμό και τη λήψη αποφάσεων επί ζητημάτων που αφορούν τις συνθήκες εργασίας στο Δικαστήριο λαμβάνεται υπόψη, κατά περίπτωση, η γνώμη της Ενώσεως Δικαστικών Λειτουργών και της Ενώσεως Δικαστικών Υπαλλήλων του Συμβουλίου της Επικρατείας.\nΜε απόφαση της Ολομελείας εγκρίνονται πρακτικές οδηγίες προς τους δικηγόρους και διαδίκους, για τον τρόπο σύνταξης δικογράφων και την ενώπιον του Δικαστηρίου διαδικασία.\n1. Η κατανομή του άρθρου 4 παρ. 3 δεν καταλαμβάνει τους εισηγητές που έχουν ήδη κατανεμηθεί σε ομάδες τριών τμημάτων, κατ' εφαρμογή της υπ' αριθμ. 8/2006 αποφάσεως της Ολομελείας σε συμβούλιο.\n2. Η έναρξη της εφαρμογής του άρθρου 10 ορίζεται με απόφαση του Προέδρου, η οποία αναρτάται στον πίνακα ανακοινώσεων του Δικαστηρίου.\n3. Από την έναρξη ισχύος του παρόντος κάθε αντίθετη προς αυτόν διάταξη προγενέστερου κανονισμού καταργείται.\nΗ ισχύς του παρόντος κανονισμού αρχίζει από τη δημοσίευσή του στην Εφημερίδα της Κυβερνήσεως, εκτός αν προβλέπεται διαφορετικά στις διατάξεις του.


Ρούλα Πισπιρίγκου: Σοκαρισμένοι οι κουμπάροι της- Τι έγινε με την σπιτονοικοκυρά! - Alldaynews.gr\nΡούλα Πισπιρίγκου: Σοκαρισμένοι οι κουμπάροι της- Τι έγινε με την σπιτονοικοκυρά!\nΜετά από την σύλληψη της Ρούλας Πισπιρίγκου την περασμένη Τετάρτη, το πανελλήνιο παρακολουθεί με ανυπομονησία τις εξελίξεις, με σκοπό να αποκαλυφθεί το τι πραγματικά έχει συμβεί.\nΠρόκειται για μια υπόθεση, που έχει συγκλονίσει τους πάντες από την πρώτη στιγμή.\nΜάλιστα, μετά από τις κατηγορίες εις βάρος της μητέρας, βλέπουμε ότι οι εξελίξεις είναι διαρκώς και περισσότερες και όλα τα νέα στοιχεία, που ξετυλίγουν το κουβάρι είναι πλέον γεγονός, μιας και σιγά σιγά βγαίνουν στο φως.\nΗ δημοσιογράφος της εκπομπής Live News, Έλένη Ασημακοπούλου, μίλησε στην εκπομπή της Μαρίας Ηλιάκη και της Κατερίνας Καραβάτου “Τι λες τώρα” και έδωσε παραιτέρω λεπτομέρειες σχετικά με την υπόθεση της σπιτονοικοκυράς, αλλά και για το γεγονός ότι οι κουμπάροι του ζευγαριού είναι αρκετά σοκαρισμένοι και δεν μπορούν να διαχειριστούν με τίποτα όλα όσα ακούγονται.\nΌσον αφορά το κλίμα που επικρατεί στη Πάτρα:\n“Οι άνθρωποι είναι συντετριμμένοι και σοκαρισμένοι με τις εξελίξεις και δεν μπορούν να πιστέψουν πως η Ρούλα Πισπιρίγκου είναι κατηγορούμενη… Οι κουμπάροι του ζευγαριού είναι συντετριμμένοι και δεν μπορούν να πιστέψουν με τίποτα ότι αυτήν την στιγμή η Ρούλα είναι κατηγορούμενη…”\nΑναφορικά με την υπόθεση της σπιτονοικοκυράς, η Ελένη Ασημακοπούλου είπε ότι η υπόθεσή της ξανανοίγει και πως δεν είχε συγγενείς πρώτου βαθμού, αλλά κάποια άτομα από το μακρινό συγγενικό περιβάλλον τόσο το δικό της, όσο και του συζύγου της, ενδιαφέρθηκαν και ίσως θα υπάρξουν εξελίξεις εν συνεχεία. Όσον αφορά τα όλα όσα έχουν ακουστεί για αποτέφρωση τα διαψέυδει κατηγορηματικά, καθώς από την στιγμή που δεν υπήρχαν πρώτοι συγγενείς για να κινήσουν την διαδικασία, δεν μπόρεσε να γίνει.\n«Η κυρία Ευγενία είχε κάποια κινητικά προβλήματα στα πόδια. Τα υπόλοιπα που λέγονται για καρκίνους και τα λοιπά δεν τα είχε αναφέρει ποτέ η ίδια… Μου είχε πει αρκετές φορές κάποια πράγματα για την Ρούλα και τον Μάνο, το πως είχαν γνωριστεί, πως πήγανε στο σπίτι και την μετέπειτα πορεία τους, πότε άρχισε να τους φοβάται και τι να φοβάται…\nΟ φόβος ήταν κυρίως μετά τον θάνατο του πρώτου παιδιού. Φοβόταν για την ίδια, μήπως της κάνουν κάτι, μήπως την πειράξουν σε θέμα υγείας, ακόμα και σε θάνατο. Είχε αλλάξει η συμπεριφορά τους απέναντί της. Είχαν γίνει πιο πιεστικοί, κυρίως στο θέμα να την παρακολουθούν και να την προσέχουν, που αυτή ήταν η συμφωνία για να μείνουν στο σπίτι. Έδειχναν αδιαφορία. Μπορεί η ίδια να είχε αντιληφθεί κάτι που να μην μου το είχε πει ευθέως. Φοβόταν να μην της κάνουν κάτι, επειδή δεν την έβλεπε κανένας και δεν είχε συναναστροφές με κόσμο».\nΡούλα Πισπιρίγκου: Τα βιβλία της Αγγελικής Νικολούλη και οι περίεργες ομοιότητες με την «Μαύρη Χήρα» (video)\n«Είχε ενασχόληση με μαύρη μαγεία»: Ο Κατερινόπουλος επιβεβαίωσε τους χειρότερους φόβους για τους θανάτους των παιδιών της Πισπιρίγκου (video)


Τι πρέπει να ξέρετε για το ασφαλές σεξ - Escorts Θεσσαλονίκη\nHome / News / Τι πρέπει να ξέρετε για το ασφαλές σεξ\nΜερικοί άνθρωποι υποθέτουν λανθασμένα ότι η άσκηση ασφαλούς σεξ βγάζει τη χαρά από την οικειότητα. Ευτυχώς αυτό δεν συμβαίνει. Με την εξασφάλιση ασφαλούς σεξ, μπορείτε να έχετε μεγάλη ευχαρίστηση ενώ ταυτόχρονα να μειώσετε τις πιθανότητες να μολυνθείτε με σεξουαλικά μεταδιδόμενες λοιμώξεις όπως η σύφιλη και ο έρπης. Μειώνετε επίσης σημαντικά τις πιθανότητες προσβολής του HIV.\nΈνα από τα οφέλη της ασφαλούς σεξ, είναι ότι ενθαρρύνει την ειλικρίνεια και την καλύτερη επικοινωνία μεταξύ των σεξουαλικών συντρόφων.\nΠώς μπορείτε να κάνετε το ασφαλέστερο σεξ;\nΈνας σίγουρος αποδεικτικός τρόπος πρόληψης της ΣΜΝ ή του HIV είναι η αποχή από το σεξ. Αλλά και πάλι, αν θέλατε να απέχετε, δεν θα ψάχνατε τις πιο καυτές συνοδούς της Θεσσαλονίκης. Ο επόμενος καλύτερος τρόπος για να μείνετε απαλλαγμένοι από τον ιό HIV και άλλες ΣΜΝ είναι όταν οι σεξουαλικοί σύντροφοι που δεν έχουν μολυνθεί κάνουν σεξ μεταξύ τους και απομακρύνονται από ενέσιμα φάρμακα.\nΕάν δεν γνωρίζετε το σεξουαλικό ιστορικό του συντρόφου σας, ορισμένες ασφαλείς σεξουαλικές δραστηριότητες που μπορείτε να κάνετε περιλαμβάνουν:\nΗ πραγματική ασφαλής σεξουαλική επαφή ενέχει κάποιο κίνδυνο, ωστόσο είναι πολύ πιο ασφαλές σε σύγκριση με τη λήψη καθόλου προφυλάξεων.\nΠριν φτάσουμε στις λεπτομέρειες για το πώς να κάνουμε ασφαλές σεξ ας το ορίσουμε.\nΑσφαλές σεξ σημαίνει αποφυγή των κολπικών ή σπέρματος του συντρόφου σας στο στόμα, το πέος, τον πρωκτό ή τον κόλπο. Επιπλέον, σημαίνει αποφυγή επαφής με το δέρμα των γεννητικών οργάνων. Εάν κάποιος από τους σεξουαλικούς συντρόφους έχει αιμορραγικά ούλα, πληγές ή περικοπές, αυξάνει τις πιθανότητες εξάπλωσης του HIV.\nΤο ασφαλές σεξ περιλαμβάνει:\nΈχουμε στοματικό σεξ με οδοντικό φράγμα, προφυλακτικό ή πλαστικό περιτύλιγμα\nΚολπικό σεξ με προφυλακτικό για γυναίκες ή άντρες\nΠρωκτικό σεξ με γυναικείο ή ανδρικό προφυλακτικό\nΜία λανθασμένη υπόθεση που κάνουν μερικοί άνθρωποι είναι ότι επειδή και οι δύο σεξουαλικοί σύντροφοι πάσχουν από HIV, δεν χρειάζεται να εξασκείστε ασφαλές σεξ. Ωστόσο, αυτό δεν θα μπορούσε να απέχει περισσότερο από την αλήθεια. Όπως αναφέρθηκε προηγουμένως, οι ασφαλείς σεξουαλικές πρακτικές βοηθούν στη διατήρηση άλλων ΣΜΝ. Επιπλέον, το ασφαλές σεξ σας προστατεύει από άλλα διαφορετικά στελέχη του HIV που είναι ανθεκτικά στη φαρμακευτική αγωγή.\nΟι παρακάτω οδηγίες θα σας βοηθήσουν να αποφύγετε ΣΜΝ ή HIV.\nΤα προφυλακτικά λειτουργούν ως εμπόδια και μαζί με άλλα εμπόδια για ασφαλές σεξ, εμποδίζουν τη διείσδυση μολυσματικών σωματιδίων όπως βακτήρια και ιούς. Τα προφυλακτικά είναι διαθέσιμα τόσο για άνδρες όσο και για γυναίκες, αν και τα αρσενικά προφυλακτικά λατέξ χρησιμοποιούνται πιο συχνά.\nΑκολουθούν μερικά πράγματα που πρέπει να γνωρίζετε για την αγορά και τη χρήση προφυλακτικών, συμπεριλαμβανομένων άλλων μορφών προστατευτικών φραγμών.\nΜην επαναχρησιμοποιείτε ένα προφυλακτικό, αντ αυτού να χρησιμοποιείτε ένα νέο για κάθε σεξουαλική επαφή\nΑγοράστε μόνο προφυλακτικά από λατέξ που μπορούν να αγοραστούν από τον πάγκο στα φαρμακεία\nΠοτέ μην χρησιμοποιείτε λιπαντικά με βάση το πετρέλαιο ή το λάδι με προφυλακτικά από λατέξ αντί να χρησιμοποιείτε πάντα λιπαντικά με βάση το νερό για παράδειγμα ζελέ K-Y.\nΠοτέ μην χρησιμοποιείτε προφυλακτικό που είναι κολλώδες, εύθραυστο, αποχρωματισμένο ή έρχεται σε κατεστραμμένη συσκευασία.\nΕάν εσείς ή ο σύντροφός σας είστε αλλεργικοί στα φράγματα λατέξ, η εναλλακτική λύση θα ήταν να χρησιμοποιήσετε προφυλακτικό πολυουρεθάνης\nΟι συνοδοί μας στη Θεσσαλονίκη θέλουν να κάνουν ασφαλές σεξ.\nPrevious4 πράγματα που σου προσφέρει το σεξNextΠως μπορεί να γίνει το σεξ πιο απολαυστικό ;


Framing Oscars 2012 – Αναλύοντας τον Β’ Γυναικείο Ρόλο | reel.gr\nΓΡΑΦΕΙ Βάσω Γκαγκά\t15 Φεβρουαρίου 2012\nΚατά το μίνι αφιερωματάκι μας στα φετινά Όσκαρ, εισερχόμαστε σε μια κατηγορία που όπως και η προηγούμενη, βασίζεται αποκλειστικά στο ταλέντο και την ερμηνευτική απόδοση του εκάστοτε καλλιτέχνη. Ή μήπως όχι; Φυσικά δεν είναι δυνατόν να υπάρχουν απεριόριστες υποψηφιότητες σε καμία κατηγορία, εν τούτοις νιώθω ότι πάντα θα υπάρχουν υποψηφιότητες που απλά «πρέπει» να δοθούν, καθώς και ταινίες που φτιάχνονται για να τις δημιουργούν. Με το αντικειμενικό να είναι σχετικό και το προφανές πλήρως διαπραγματεύσιμο, θα προσπαθήσουμε να εντρυφήσουμε στον κάθε υποψήφιο ρόλο ξεχωριστά, με όλες τις ενστάσεις, τις συμπάθειες και τις διαφωνίες μας.\nΜελίσα ΜακΚάρθι – Οι Φιλενάδες\nΝα ξεκινήσουμε με την συμπαθέστατη Μελίσα ΜακΚάρθι της οικογένειας Γκίλμορ, που συμμετέχει στην απόλυτα γυναικεία και μοναδική αμιγώς κωμική ταινία των φετινών βραβείων. Όλες τους ήταν υπέροχες έχω να πω εγώ για το παρεάκι που δημιουργήθηκε στις φετινές «Φιλενάδες», και ενώ απουσιάζει το όνομα της μοναδικής Κρίστεν Γουίγκ από τον α’ γυναικείο, δε θα μπορούσε να απουσιάζει παντελώς φυσικά, υποψηφιότητα γυναικείας ερμηνείας από την κατ’ εξοχήν γυναικεία ταινία της χρονιάς. Και αυτή ήταν η εύκολη λύση για την Ακαδημία. Όχι ότι η ερμηνεία είναι κακή, κάθε άλλο… Η ΜακΚάρθι συνέλαβε και δημιούργησε ένα σουρεαλιστικό χαρακτήρα όπως εκείνη τον φαντάστηκε να βρίζει και να παλεύει σαν άντρας, με όλη την αφέλεια που προδίδει η κατά βάθος καλόκαρδη φατσούλα της, και πήρε τα εύσημα γι’ αυτό, υπέρ του δέοντος. Δε νομίζω ότι μπορεί να περιμένει κάτι παραπάνω για φέτος.\nΟι «υποχρεώσεις» της Ακαδημίας άφησαν ως εκ τούτου έξω μεγάλα ταλέντα, όπως το ανερχόμενο αστέρι Κάρεϊ Μάλιγκαν που διεκδικεί αδιαμφισβήτητα μια θέση ανάμεσα στις κορυφαίες φετινές ερμηνείες, τόσο για το «Shame» όσο και για το «Drive». Μια θέση που δε παραβλέφθηκε από τη Βρετανική Ακαδημία ή από τα Critics’ Choice Awards. Όπως καλύτερης τύχης άξιζε και η προσπάθεια της νεαρής Σαιλίν Γούντλι, της μεγάλης κόρης του Κλούνεϊ στο «Οι Απόγονοι». Ή της μικρής αμερικανίδας Χλόη Γκρέις Μόρετζ με την άψογη βρετανική προφορά στο «Hugo». Αλλά δε βαριέσαι, μικρές είναι, είναι γι’ αυτές ζήτημα χρόνου μια τέτοια υποψηφιότητα. Υπάρχουν προτεραιότητες και υπάρχουν και οι ρόλοι που τις δημιουργούν.\nΓια να ‘ρθουμε στο «Albert Nobbs» και την Τζάνετ Μακτίρ. Πρόκειται για μια πολύ καλή μεταμφίεση και μια πολύ ισορροπημένη ερμηνεία. Η Μακτίρ υποδύεται με μεγάλη επιτυχία έναν επαρχιώτη άντρα, που ξέρει να στρίψει το τσιγάρο του και να ορθώσει το ανάστημά του, στην πραγματικότητα όμως, πίσω από το κοντό μαλλί και το κασκέτο, κρύβεται μια αποφασισμένη γυναίκα. Αποτελεί για μένα την πιο προβλέψιμη υποψηφιότητα, καθώς ερμηνείες σαν αυτή παραδίδονται αμαχητί σε τέτοιου είδους βραβεύσεις. Ωστόσο, δεν μπορώ να μείνω ανεπηρέαστη από μια πολύ μέτρια ταινία που έχει ανάγκη ηθοποιούς βεληνεκούς Γκλεν Κλόουζ και Τζάνετ Μακτίρ για να διεκδικήσει κάποια υπόσταση. Και εφόσον, χωρίς η γυναίκα να φταίει, ο χαρακτήρας της δεν απογειώθηκε ποτέ, δε νομίζω ότι πρόκειται να απογειωθεί και η υποψηφιότητά της.\nΤζέσικα Τσαστέιν – Οι Υπηρέτριες\nΑν υπάρχει μια ταινία που δεν ξέρεις ποιον να πρωτοξεχωρίσεις, αυτή είναι «Οι Υπηρέτριες». Δυναμικότατη παρουσία στην κατηγορία της β’ γυναικείας ερμηνείας, με τη διπλή υποψηφιότητα των Τζέσικα Τσαστέιν και Οκτάβια Σπένσερ. Η Τσαστέιν με μια τρελή πορεία ανόδου και διεθνούς αναγνώρισης έχει κερδίσει με το σπαθί της αυτή τη διάκριση με τις μοναδικές ερμηνείες της, με αποκορύφωμα τη συγκεκριμένη ταινία, στην οποία είναι απλά συγκλονιστική. Η Καλιφορνέζα ηθοποιός μπαίνει στο πετσί του ρόλου μιας αφελούς νεαρής κυρίας που προσπαθεί να γίνει αποδεκτή από την «υψηλή κοινωνία» του Τζάκσον Μισισίπι. Από την προφορά που αποτελούσε βασική και αδιαπραγμάτευτη προϋπόθεση για μια θέση στο καστ, μέχρι τη εκ βαθέως εξομολόγηση και το καθαρό, μελαγχολικό αλλά πλήρως ειλικρινές βλέμμα της, κερδίζει αυτόματα και επάξια τις εντυπώσεις. Είναι όμως άτυχη γιατί έχει να συναγωνιστεί με το έτερο ιερό τέρας και συμπρωταγωνίστριά της, τη μοναδική και ανεπανάληπτη Οκτάβια Σπένσερ.\nΟκτάβια Σπένσερ – Οι Υπηρέτριες\nΤί να πούμε γι’ αυτή τη γυναίκα που τα δίνει κυριολεκτικά όλα και ενώ πλαισιώνεται από πολύ δυνατές συναδέλφους της, καταφέρνει να δώσει τη δική της προσωπική νότα στην ταινία και να κάνει τα βραβεία να πέφτουν βροχή. Είναι η υπηρέτρια που δεν υποτάσσεται, δε λογαριάζει, δε συγχωρεί, είναι η φίλη που εκρήγνυται αλλά και ο άνθρωπος με τη χρυσή καρδιά. Είναι όλα αυτά μαζί και τα καταφέρνει αβίαστα, αυθόρμητα και προπαντός ξεκαρδιστικά. Λογικά η Οκτάβια Σπένσερ αποτελεί και το μεγάλο φαβορί για τα φετινά Όσκαρ, γεγονός που αποδεικνύει η ξεκάθαρη επικράτησή της σε όλες τις μεγάλες βραβεύσεις. Έχει αντίπαλο και πολύ δυνατό μάλιστα, αλλά όταν σε μια ταινία μπορείς πολύ εύκολα να ξεχωρίσεις και τρίτη υποψηφιότητα, αυτή της Μπράις Ντάλλας Χάουαρντ ίσως, θα ναι πραγματικά αδικία να μην υπάρχει κάποια επιβράβευση και δη αυτή της Σπένσερ.\nΑφήσαμε τελευταία και όχι τυχαία, την περίπτωση της Μπερενίς Μπεζό, πρωταγωνίστρια της φετινής ταινίας έκπληξης και πραγματικού οδοστρωτήρα, του ασπρόμαυρου «The Artist». Κατά την ταπεινή μου άποψη είναι από τις πιο δυνατές ερμηνείες της χρονιάς και τις πιο άξιες διεκδικήτριες του χρυσού αγαλματιδίου. Με μια πολύ φρέσκια εμφάνιση σε αντιδιαστολή με τη μακρινή, ξεχασμένη εποχή στην οποία αναφέρεται η ταινία, η Μπεζό παίρνει πάνω της ένα μεγάλο τμήμα της επιτυχίας του Αρτίστα. Το ανερχόμενο αστέρι του ομιλούντος κινηματογράφου, μιλάει στην κάμερα όχι με λόγια αλλά με όλο της το είναι. Είναι άλλος ο κώδικας επικοινωνίας εδώ, σύμφωνοι, με τους πρωταγωνιστές να προσπαθούν να ζωντανέψουν χαρακτήρες του παρελθόντος. Όσο και να αντιγράφεται όμως, ένα κλείσιμο του ματιού αλά Μάρλεν Ντίτριχ, η γλώσσα του σώματος δεν είναι εύκολο να αντιγραφεί. Η Μπερενίς Μπεζό δίνει μια άψογη και αποστομωτική ερμηνεία, δουλεμένη μέχρι την παραμικρή λεπτομέρεια και την πιο ανεπαίσθητη χειρονομία. Είναι όμως και αυτή άτυχη γιατί ουσιαστικά στην έκρηξη της καριέρας της έχει να αντιμετωπίσει μια Οκτάβια Σπένσερ που δεν αστειεύεται καθόλου. Οι δυο κυρίες θα κονταροχτυπηθούν στήθος με στήθος, πιστεύω όμως πως η Σπένσερ κατέχει και τα ηνία και το προβάδισμα. Τώρα επειδή το «The Artist» αναμένεται να σαρώσει και στα Όσκαρ, εκτιμώ ότι το συγκεκριμένο αγαλματάκι το φυλάνε για κάποια άλλη…\nΌπως όλα δείχνουν, εκτός συγκλονιστικού απροόπτου, η κατηγορία της Β’ Γυναικείας Ερμηνείας είναι λίγο πολύ κλειδωμένη. Η Οκτάβια Σπένσερ έχει προταθεί και έχει κερδίσει όπου και να ήταν υποψήφια, συμπεριλαμβανομένου και των βραβείων του Σωματείου Ηθοποιών, γεγονός που δεν αφήνει πολλά περιθώρια εκπλήξεων. Όσο περίεργο και αν ακούγεται, ο ρόλος της αυτός, αποτελεί για την ίδια την πρώτη διάκριση στην καριέρα της (!) και όπως όλα δείχνουν, η συμπαθέστατη ηθοποιός κάνει το μπαμ, ετοιμάζοντας από τώρα μια θέση στο ράφι της.\nΓια να δούμε λοιπόν αν συμφωνούμε:\nΠοιος θα το πάρει; Η Οκτάβια Σπένσερ\nΠοιος αξίζει να το πάρει; Η Οκτάβια Σπένσερ (ισότιμα με την Μπερενίς Μπεζό)\nΣυντονιστείτε και αύριο για την κατηγορία των Κινουμένων Σχεδίων.\n#blogoscars 2012. Οι επίσημοι κανόνες


OI ΠΡΟΣΔΟΚΙΕΣ ΤΟΥ ΤΟΥΡΚΟΨΥΧΟΥ ΓΙΑΤΡΟΥ -ΠΟΙΗΤΗ (;) ΑΠΟ ΤΗΝ ΚΟΜΟΤΗΝΗ – TOURKIKANEA.GR\nΚείμενο του ιστολόγιου 13/7/2018\nΟ άνθρωπος αδικείται !\nΤι Σεφέρης, τι Ελύτης και τι Γέιτς…\nΚαι με πολιτικά νοήματα.\nΑς ελπίσουμε μόνο να απογοητευτεί στις προσδοκίες του.\nΑλήθεια κύριε Αχμέτ σε ποιά πόλη της Τουρκίας εκλέγεται μουφτης?\nΕπειδή στην Τουρκία τους διοριζει ο Ταγίπ, θέλετε να τους διοριζει και στη Θράκη\n13 Ιουλίου 2018 στις 15:37\nΑχμέτ Αγά,τουρκόσπορε με γουρουνιού μούρη, σύρε ηλίθιε και κάθισε πάνω σ’ ένα αγγούρι… (Το δικό μου ασφαλώς καλύτερο)


Καρέλης: «Φοβόμαστε μόνο τον κακό μας εαυτό» (video) | Novasports\nΚαρέλης: «Φοβόμαστε μόνο τον κακό μας εαυτό» (video)\nΟ Νίκος Καρέλης μίλησε στο novasports.gr και τον Νίκο Τζουάννη για την άνετη νίκη του Τριφυλλιού επί της Βέροιας, τον αγώνα που ακολουθεί απέναντι στον Πλατανιά και τα...μαθήματα που παίρνει από τους επιθετικούς των Πράσινων.\nΔημοσίευση: 23/01/2014 - 15:00\nΟνειρεύεται καριέρα ανάλογη των Μπεργκ και Πέτριτς, θεωρεί ότι ο Παναθηναϊκός πρέπει να φοβάται μόνο το κακό του αγωνιστικό πρόσωπο και τονίζει ότι η αυτοσυγκέντρωση είναι το «κλειδί» της επιτυχίας. Ο Νίκος Καρέλης μίλησε στο novasports.gr και τον Νίκο Τζουάννη για την άνετη νίκη του Τριφυλλιού επί της Βέροιας, τον αγώνα που ακολουθεί απέναντι στον Πλατανιά και τα...μαθήματα που παίρνει από τους επιθετικούς των Πράσινων.\nΑναλυτικά οι δηλώσεις του Νίκου Καρέλη στο novasports.gr:\nΓια την θετική παρουσία του Παναθηναϊκού στη Βέροια:\n«Εννοείται πως είναι αυτό που θέλουμε και για τη συνέχεια του πρωταθλήματος. Έτσι πρέπει να ξεκινάμε και να τελειώνουμε κάθε αγώνα. Να είμαστε από την αρχή συγκεντρωμένοι, να κρατάμε τη μπάλα και να τελειώνουμε τις φάσεις, όπως δείξαμε ότι μπορούμε να το κάνουμε. Αυτό που κρατάμε είναι η καλή εμφάνιση και θέλουμε να συνεχίσουμε έτσι σε όλα τα παιχνίδια».\nΓια το τι άλλαξε στη Βέροια σε σχέση με το κακό δεύτερο ημίχρονο της αναμέτρησης με τον Πανιώνιο:\n«Πιστεύω ότι ήμασταν όλοι συγκεντρωμένοι από την αρχή του αγώνα. Άλλαξαν κάποιοι παίκτες, μπήκαν μέσα πιο παθιασμένοι και πιστεύω ότι η συγκέντρωση που είχαμε ήταν το κλειδί για τη νίκη».\nΓια το αν μπορεί ο Παναθηναϊκός να έχει διάρκεια στην απόδοση του και στα επόμενα παιχνίδια:\n«Αν και έχουμε κάνει σκαμπανεβάσματα, πιστεύω ότι μπορούμε να παραμείνουμε συγκεντρωμένοι σε όλα τα παιχνίδια και το Σάββατο απέναντι στον Πλατανιά, να συνεχίσουμε από εκεί που μείναμε στην προηγούμενη αγωνιστική».\nΓια το ματς που ακολουθεί απέναντι στη Βέροια:\n«Θα είναι ένα δύσκολο παιχνίδι για εμάς. Πιστεύω ότι η αντίπαλη ομάδα θα κλειστεί πίσω και θα περιμένει σε κάποια αντεπίθεση να σκοράρει. Όμως πιστεύω ότι αν μπούμε στο παιχνίδι συγκεντρωμένοι από το πρώτο λεπτό, όπως σε όλα τα παιχνίδια, θα πάρουμε τους τρεις βαθμούς, γιατί έχουμε δείξει ότι με αυτό το πρόσωπο κανείς δεν μπορεί να μας κερδίσει».\nΓια το αν μπορούσαν οι Πράσινοι να κερδίσουν περισσότερους βαθμούς στους εντός έδρας αγώνες:\n«Βέβαια μπορούσαμε. Αρκεί να είχαμε αυτή την εμφάνιση που κάναμε στο παιχνίδι με τη Βέροια. Αν μπούμε στο ματς όπως μπαίνουμε σε όλα τα παιχνίδια τελευταία, συγκεντρωμένοι, τότε πιστεύω ότι κανείς δεν μπορεί να μας νικήσει. Φοβόμαστε μόνο τον κακό μας εαυτό και πιστεύω ότι αρχίζουμε να το αλλάζουμε αυτό σιγά σιγά».\nΓια όσα μαθαίνει στις προπονήσεις από τους Μπεργκ και Πέτριτς:\n«Έχω πολλά να μάθω από τους επιθετικούς. Είτε παίζουν στην ίδια ομάδα, είτε είναι αντίπαλοι. Πρέπει να κοιτάω τις κινήσεις και τα τελειώματα τους και να μαθαίνω, γιατί είναι μεγάλοι παίκτες και μακάρι να γίνω σαν κι αυτούς».


ΑΓΡΟΤΙΚΕΣ ΕΥΚΑΙΡΙΕΣ: Έκλεψαν 3,5 τόνους ξύλα στη Λάρισα\nΈκλεψαν 3,5 τόνους ξύλα στη Λάρισα\nΟι συλληφθέντες θα οδηγηθούν στον κ. Εισαγγελέα Πλημμελειοδικών Λάρισας\nΣυνελήφθησαν, χθες το βράδυ στο χωριό Έλαφος της Αγιάς, από αστυνομικούς του Αστυνομικού Τμήματος Αγιάς, τρεις άνδρες, ηλικίας 36, 45 και 40 ετών αντίστοιχα, για κλοπή ξυλείας.\nΟι τρεις συλληφθέντες, κατά τη διάρκεια αστυνομικού ελέγχου, εντοπίστηκαν να έχουν κλέψει ξυλεία συνολικού βάρους 3,5 τόνων, ιδιοκτησίας του Δασαρχείου Αγιάς και να την έχουν φορτώσει σε φορτηγό αυτοκίνητο, ιδιοκτησίας του 36χρονου. Η ξυλεία και το φορτηγό αυτοκίνητο κατασχέθηκαν από το Δασαρχείο Αγιάς.\nΟι συλληφθέντες θα οδηγηθούν στον κ. Εισαγγελέα Πλημμελειοδικών Λάρισας.Πηγή


Πρώτη καταχώρηση: Τρίτη, 14 Μαΐου 2019, 11:15\nΤουλάχιστον το ένα τρίτο των Κροατών, ηλικίας 18-49 ετών, νιώθει υπερβολικά αγχωμένο και δεν είναι σε θέση να διαχειριστεί το άγχος του, σύμφωνα με όσα προκύπτουν από έρευνα σε δείγμα 1.000 υπαλλήλων, τα ευρήματα της οποίας παρουσίασε η δρ Μπράνκα Νόβοσελ.\nΑπό την έρευνα προκύπτει ότι το 90% των ερωτηθέντων βρίσκεται σε «μόνιμη» κατάσταση άγχους, είτε μέτριου είτε υψηλού, και το 1/3 είναι αντιμέτωπο με υψηλό επίπεδο άγχους.\n«Η μεγαλύτερη πηγή άγχους δεν είναι έξω, αλλά μέσα μας, είναι οι σκέψεις και ο τρόπος με τον οποίο βιώνουμε και ερμηνεύουμε τα γεγονότα και τους ανθρώπους γύρω μας. Τα αποτελέσματα της έρευνας που διεξήχθη στην Κροατία αντικατοπτρίζουν την κατάσταση του έθνους. Ειδικότερα, θα πρέπει να ανησυχούμε για το γεγονός ότι οι πολίτες ηλικίας 18 έως 49 ετών, που είναι πλέον οι πιο παραγωγικοί και οι οποίοι θα πρέπει να έχουν τη μεγαλύτερη επίδραση στην κοινωνία, έχουν το υψηλότερο επίπεδο άγχους» ανέφερε η κα Νόβοσελ.\nΤο άγχος -πρόσθεσε- επηρεάζει την υγεία, μειώνει την παραγωγικότητα, εμποδίζει τη λήψη αποφάσεων και επηρεάζει αρνητικά τις διαπροσωπικές σχέσεις. Στους βασικούς παράγοντες πρόκλησης άγχους είναι οι ασαφείς προσδοκίες και οδηγίες των προϊσταμένων, η χαμηλή αμοιβή και οι κακές σχέσεις στον χώρο εργασίας.\n«Το ψηφιακό εργασιακό περιβάλλον έσβησε τη γραμμή μεταξύ της ιδιωτικής και της επαγγελματικής ζωής. Πρέπει να αναζητήσουμε εταιρείες που έχουν ευτυχισμένους επικεφαλής, για να δημιουργήσουμε εταιρείες που θα προωθούν την ικανοποίηση των υπαλλήλων και θα μειώνουν το επίπεδο του εργασιακού άγχους» σημείωσε η κα Νόβοσελ.\nΤελευταία ενημέρωση: Τρίτη, 14 Μαΐου 2019, 12:53


ΑΝΑΔΟΜΗΣΗ / ΕΝΥΔΑΤΩΣΗ\nΠΡΟΤΕΙΝΟΜΕΝΑHOTBEST SELLER-30% ΒΑΦΗ ΑΠΑΛΗ PALCO ΧΩΡΙΣ ΑΜΜΩΝΙΑ 1:2 (ΑΠΟΧΡΩΣΕΙΣ ΚΑΘΑΡΑ ΡΕΦΛΕ)9,46€-40%ΜΟΝΙΜΗ ΒΑΦΗ ΜΑΛΛΙΩΝ PALCO 1:1 (ΑΠΟΧΡΩΣΕΙΣ ΦΥΣΙΚΑ) 150ml8,83€-30%ΟΡΟΣ ΣΙΛΙΚΟΝΗΣ (DIAMOND SERUM) 150ml13,41€-25%ΣΕΣΟΥΑΡ ECO TURBO 3900 XtraPower ETI ΜΑΥΡΟ 53,68€\tΝΕΑ ΣΕΙΡΑ HYNTEGRA-30%HYNTEGRA ΕΛΑΙΟ ΠΕΡΙΠΟΙΗΣΗΣ 100ml17,92€-30%HYNTEGRA CATAPLASMA 200ml12,32€-30%HYNTEGRA ΜΑΣΚΑ ΜΑΛΛΙΩΝ 200ml10,08€-30%HYNTEGRA ΜΑΣΚΑ ΜΑΛΛΙΩΝ 500ml14,69€-30%HYNTEGRA ΣΑΜΠΟΥΑΝ ΓΙΑ ΞΗΡΑ & ΤΑΛΑΙΠΩΡΗΜΕΝΑ ΜΑΛΛΙΑ 300ml8,19€-30%HYNTEGRA ΣΑΜΠΟΥΑΝ ΕΞΙΣΟΡΡΟΠΗΣΗ 300ml8,19€-30%HYNTEGRA ΣΑΜΠΟΥΑΝ ΚΑΤΑ ΤΗΣ ΤΡΙΧΟΠΤΩΣΗΣ 300ml8,19€\tΑΝΑΔΟΜΗΣΗ / ΕΝΥΔΑΤΩΣΗ\tΑΡΧΙΚΗ\nReset All\tΑΜΕΣΗ ΑΝΑΔΟΜΗΣΗ Εμπλουτισμένο με κερατίνη, αμινοξέα και σιτάρι, μετάξι και πρωτεΐνη σόγιας. Αναγεννά την ίνα της τρίχας από το εσωτερικό, ενώ ενίσχυει και αναζωογονεί.\nΜΑΣΚΑ TABOO ΚΕΡΑΤΙΝΗΣ & ΚΟΛΑΓΟΝΟΥ 500ml\nΑΝΑΔΟΜΗΤΙΚΗ ΜΑΣΚΑ ΓΙΑ ΤΑΛΑΙΠΩΡΗΜΕΝΑ ΚΑΙ ΒΑΜΜΕΝΑ ΜΑΛΛΙΑ.\nΘρέφει σε βάθος, αναδομώντας την τρίχα απ..\nΜΑΣΚΑ ΑΝΑΔΟΜΗΣΗΣ ΤΡΙΧΑΣ (REVITALIZING)\nΑναζωογονητική μάσκα για ευαίσθητα και καταπονημένα μαλλιά.\nΜΑΣΚΑ TABOO ΚΕΡΑΤΙΝΗΣ & ΚΟΛΑΓΟΝΟΥ 1000ml\nΜΑΛΑΚΤΙΚΟ 2 ΦΑΣΕΩΝ TABOO 200ml 19,96€\nΞεμπέρδεμα και ενύδατωση που σχηματίζουν δράση είναι ιδανικό γ..\nΑΜΠΟΥΛΕΣ TABOO ΚΕΡΑΤΙΝΗΣ & ΚΟΛΑΓΟΝΟΥ 10ml X 12\nΑΝΑΔΟΜΗΤΙΚΗ ΛΟΣΙΟΝ ΑΜΕΣΗΣ ΔΡΑΣΗΣ ΓΙΑ ΤΑΛΑΙΠΩΡΗΜΕΝΑ ΚΑΙ ΒΑΜΜΕΝΑ ΜΑΛΛΙΑ.\nΗ Κερατίνη και το Κολλαγόν..\nΜΑΛΑΚΤΙΚΟ 2 ΦΑΣΕΩΝ TABOO 200ml 13,97€ 19,96€